qundao/data-zh-poetry huggingface dataset:
淮南鱼歌·其五
作者：马祖常
朝代：元
体裁：乐府曲辞

船过蒹葭浦，人家唤买鱼。回船泊柳岸，却问种树书。
淮南鱼歌·其八
作者：马祖常
朝代：元
体裁：乐府曲辞

桃花水初涨，矶头好下罾。取得金鲤鱼，去换缚船藤。
淮南鱼歌·其六
作者：马祖常
朝代：元
体裁：乐府曲辞

长年为鱼郎，税鱼与盐官。谁云无乡县，兵籍在邯郸。
淮南鱼歌·其十
作者：马祖常
朝代：元
体裁：乐府曲辞

乌鬼项细细，吞鱼不下咽。海鸥觜亦短，衔鱼入野烟。
淮南鱼歌·其四
作者：马祖常
朝代：元
体裁：乐府曲辞

白云渡深竹，野水过斜桥。鸣榔下淮浦，笭箵带朝朝。
淮南鱼歌三首
作者：马祖常
朝代：元

棹船淮水上，晒网赤岸南。船中捕来鱼，卖钱买鱼篮。小艇如凫鹥，湘东柴杉木。载家复捕鱼，夜夜系江竹。渡江问鱼价，人来索酒钱。妇姑亦不恶，便煮缩项鳊。
淮南鱼歌三首·其一
作者：马祖常
朝代：元

棹船淮水上，晒网赤岸南。船中捕来鱼，卖钱买鱼篮。
淮南鱼歌三首·其三
作者：马祖常
朝代：元
体裁：五言绝句

渡江问鱼价，人来索酒钱。妇姑亦不恶，便煮缩项鳊。
淮南鱼歌三首·其二
作者：马祖常
朝代：元
体裁：五言绝句

小艇如凫鹥，湘东柴杉木。载家复捕鱼，夜夜系江竹。
淮安路池山
作者：马祖常
朝代：元
体裁：古风

淮浦蒲花秋渺渺，淮岸杨花春袅袅。白鱼初下酒舡来，十里风烟隔飞鸟。吾生欲向淮安居，更闻池山好田庐。濯足沧浪箕踞坐，不问朝家求聘车。
淮安路池山
作者：马祖常
朝代：元

淮浦蒲花秋渺渺，淮岸杨花春袅袅。白鱼初下酒船来，十里风烟隔飞鸟。吾生欲向淮安居，更闻池山好田庐。濯足沧浪箕踞坐，不问朝家求聘车。
渊明始末图
作者：马祖常
朝代：元
体裁：古风

画史谢文字，托意有粉绘。高人蹈古道，终造玄澹会。涉世情岂真，采菊心若寄。持酒每自慰，翁也得奇计。载观始末图，悠悠似相契。
游华严寺
作者：马祖常
朝代：元
体裁：五言律诗

化国日迟迟，招提独往时。鹤驯看梵磬，猫定护斋糜。贝叶翻经译，沙墙应制诗。庭前双树好，长夏得风吹。
湖北驿中偶成
作者：马祖常
朝代：元

江田稻花露始零，浦中莲子青复青。楚船祠龙来买酒，十幅蒲帆上洞庭。罗衣熏香钱满箧，身是扬州贩盐客。明年载米入长安，妻封县君身有官。
潘居士施饭
作者：马祖常
朝代：元

饭饱千僧洗钵归，生台饥鸟拂檐飞。山中丈室维摩病，独向长松挂衲衣。
灵州
作者：马祖常
朝代：元

乍入西河地，归心见梦馀。蒲萄怜酒美，苜蓿趁田居。少妇能骑马，高年未识书。清明重农谷，稍稍把犁锄。
灵州
作者：马祖常
朝代：元
体裁：五言律诗

乍入西河地，归心见梦馀。蒲萄怜酒美，苜蓿趁田居。少妇能骑马，高年未识书。清朝重农谷，稍稍把犁锄。
独石
作者：马祖常
朝代：元

秋濑喧石梁，临流不肯渡。与客坐忘归，山寒日将暮。
独立
作者：马祖常
朝代：元
体裁：七言绝句

玉署凉生试裌罗，阶庭新两长青莎。睡醒独拟三都赋，不换人间瑞锦窠。
猗绿园
作者：马祖常
朝代：元

殖产吾何取，开林我独能。缚船尝取竹，捣纸每移藤。池曲波涛小，花繁雾雨蒸。春云同础润，秋月共江澄。凤下非因食，鱼来不可罾。写经还道士，裹饭乞行僧。笋屦新青折，荷衣旧翠凝。浮瓯茶有乳，溢瓮酒无冰。香灺留文篆，书囊剩缭绫。清晨餐玉罢，东坐日初升。
玄真观借居
作者：马祖常
朝代：元
体裁：七言律诗

山光朝暮凤池西，襆被仙家共鹤栖。且向竹林移坐具，都将柿叶写诗题。宅门好傍神清洞，书烛终燃太乙藜。昨夜玄坛星斗近，步虚声外望文奎。
王继学同张学士寿宁宫祠宿奉寄
作者：马祖常
朝代：元
体裁：古风

永日坐虚馆，晏然有馀清。迤逦违世嚣，冲融叶道情。修管文赋成，歌诗藻思生。凉飔入书幌，逍遥命觞酒。披拂有庭花，山石可击拊。下阶就步武，布席思我友。我友不可思，方与神仙期。峨峨华阳巾，左右委佩垂。夜半登玄坛，象纬光陆离。天门倘有遇，为我含景滋。
王维辋川别业诗图
作者：马祖常
朝代：元
体裁：古风

野水已不流，野田已无塍。日夕华子冈，狐狸上丘陵。高人兹为土，画墨飞尘凝。空馀古韵语，彷佛金石兴。
王道士庆寿堂
作者：马祖常
朝代：元
体裁：七言律诗

生男不必皆富贵，学道亦足传其家。堂上日进青精饭，窗中晓发蟠桃花。放船过江桨荡月，起屋对山门掩霞。陶潜有子觅梨枣，小官折腰酒自赊。
玛鲁侍郎父监宣城祷雨应
作者：马祖常
朝代：元
体裁：七言绝句

名郎文采动仪曹，却是宣城有凤毛。闻说当年灵雨应，山田六月水连糟。
琉璃帘
作者：马祖常
朝代：元

吴侬巧制玉玲珑，翡翠虾须迥不同。万缕横陈银色界，一尘不入水晶宫。月华远射离离白，灯影斜穿细细红。相隔神仙才咫尺，灵犀一点若为通。
用乐天韵因效其题咏閒意
作者：马祖常
朝代：元

缫丝车响雨来稀，罨画图中住翠微。村北村南桑扈叫，家前家后竹鸡飞。青怜藤蔓春牵屋，绿爱荷盘夏剪衣。更忆江天家万里，行逢僧子借船归。
用继学郎中韵再赋
作者：马祖常
朝代：元
体裁：七言律诗

花入帘栊草映裙，春雕红玉百敷分。重重艳晕寒浮露，拂拂秾芳暖扑云。秉烛客来追贵主，结缡人去嫁夫君。韶华未逐东风老，薇省题诗酒半醺。
用韵赠王继学时祠祷天宝宫
作者：马祖常
朝代：元
体裁：五言律诗

玄关松桂深，长昼客来寻。抚石云生手，弄泉风满襟。鹤巢连屋角，蜗迹上碑阴。须信祠官美，烹茶更鼓琴。
田居二诗寄元参议·其一
作者：马祖常
朝代：元
体裁：古风

积潦被原田，潴水满陂塘。具我钱镈器，剉秸饲牛肠。周垣无不完，南东植柔桑。欣欣条枝发，向日欲奋张。众草还芊芊，朝雉鸣阳冈。始旦荷畚去，取粪城邑傍。敢辞作劳苦，但愿筋力彊。
田居二诗寄元参议·其二
作者：马祖常
朝代：元
体裁：古风

上马作将军，下马作博士。服贾真无良，蓐食勤穑事。王朝列公卿，田税岂十二。同里相劳勉，牛种更贷贳。虽无冻馁忧，未可悦亲志。亲志在荣光，禄养乃始贵。为诗献儒宗，秋穫见稔岁。
田间
作者：马祖常
朝代：元
体裁：古风

中田莳柔桑，周垣列菀柳。居然成农耕，林庐颇完好。朋从时往过，林头出尊酒。意气每酣适，仰视北有斗。岂知念湘累，那复叹嗟叟。丈夫贵立志，文字托永久。
画古木
作者：马祖常
朝代：元

桑空河上生贤相，枫老山中化羽人。未借九关当地轴，还曾八月上天津。雷烧桐尾琴材古，玉刻龙形剑具新。雨蚀苍皮苔护石，泉舂玉乳月翻轮。东堤杨柳春烟暖，西浦芙蓉晓露匀。偃蹇孤根岩壑气，我知棫朴不为薪。
画树
作者：马祖常
朝代：元
体裁：古风

寒槎偃蹇风雨攻，蛰龙齧云磻石根。战垒防秋鹿角栅，长筏浮江下蜀门。忆昔驰射古楚原，夜观野火烧枫林。高堂醉酒看画幅，樛枝薜萝牵我心。
画海棠图
作者：马祖常
朝代：元
体裁：七言排律

石家五尺珊瑚树，海国千房火齐珠。风雨春寒围锦护，艳阳天暖倚阑扶。浣时应贮芙蓉水，香处重熏翡翠炉。红腻不随蜂觜蚀，粉匀终为蝶身敷。葳蕤綵缬盘仙绶，襞积云罗络舞襦。青帝化成非幻有，杜陵吟老却知无。催开每赖斟鹦鹉，吹落还因唱鹧鸪。曾见赤城花亚蕊，丹铅此去不须图。
画海棠图
作者：马祖常
朝代：元

石家五尺珊瑚树，海国千房火齐珠。风雨春寒围锦护，艳阳天暖倚阑扶。浣时应贮芙蓉水，香处重熏翡翠炉。红腻不随蜂觜蚀，粉匀终为蝶身敷。葳蕤綵缬盘仙绶，襞积云罗落舞襦。青帝化成非幻有，杜陵吟老却知无。催开每赖斟鹦鹉，吹落还因唱鹧鸪。曾见赤城花亚蕊，丹铅此去不须图。
画牛·其一
作者：马祖常
朝代：元
体裁：七言绝句

龙具春来挂屋廒，清泥过腹雨耕劳。田间独仰听风鼻，不信空山野兕号。
画牛·其二
作者：马祖常
朝代：元
体裁：七言绝句

江岸骑牛袯襫翁，夕归对妇诧田功。世间无客曾相识，惟见惊飞几雁鸿。
画竹
作者：马祖常
朝代：元
体裁：七言绝句

海雾溟濛暗珠浦，宫云杳霭连玉田。借力重截十二管，吹引鸾凤都下天。
画鹰
作者：马祖常
朝代：元

侧视窥霄汉，低飞近草莱。金韝时一脱，肉饱更须回。
留别沂州张君仲
作者：马祖常
朝代：元

扬舲下彭城，分帆上沂水。与子作别离，眷言重徙倚。曩在京华居，连室同井里。出则马辔联，入则衣袂比。今也各散去，相顾意未已。我操田器归，子执州符仕。慎勿轻此身，期以善自止。
登都北神山醉中题壁
作者：马祖常
朝代：元

过溪踏瑶琼，入山采苍翠。仙宫名神山，下负六鳌背。我来访丹药，羽人已千岁。清啸响山谷，幽姿媚松桧。白水从北来，南与众川会。开窗目沃野，千峰俨相对。自是山林乐，何但官爵贵。买田酿清泉，里社日相慰。诗成怅如失，天风逼衣袂。东望邹衍庙，杯酒可远酹。谈天剧当时，古屋尚粉绘。骑驴独归去，人世空一喟。
登雨花台
作者：马祖常
朝代：元

积翠生层巘，凝光浴巨涛。吴城花覆井，楚舸竹栽篙。地近鱼龙逼，天空鹤鹳高。野桥皆螮蝀，溪水尽蒲萄。雨石逢芝箭，风林得凤毛。胭脂儿女小，罨画鬼神饕。六代都衔璧，三山尚戴鳌。故宫犹荏苒，古树漫周遭。仙洞歌瑶草，人家宴碧桃。饭香非接淅，酒好不篘糟。绿雾春连阁，丹霞晓映袍。攀跻忻境胜，跋涉惮人劳。老我才还劣，清资愧重叨。采诗今有使，问俗似无曹。佳丽千年最，声名一世豪。岁时休浣日，携手可游遨。
盖善长御史泗滨堂
作者：马祖常
朝代：元
体裁：七言律诗

泗水千年碧似蓝，泗滨华屋缔楩楠。人从路北耕春雨，山自徂徕供夕岚。方印只今垂组纽，长檠犹独近书龛。天边倦客沧洲远，卷里题诗兴未堪。
盘居李氏
作者：马祖常
朝代：元
体裁：七言律诗

京尘敝尽洛生貂，高隐盘居独寂寥。李愿固知周士贵，黄公还受汉家招。山中白石饥来煮，炉里丹砂静后烧。夜读五经同异处，更嫌秋树响风飘。
真节马氏
作者：马祖常
朝代：元
体裁：五言绝句

天上圆月亏，人间欢喜离。千年哭夫处，即是结缡时。
瞻得之庆母寿十韵
作者：马祖常
朝代：元
体裁：五言排律

寿域资皇极，天枢夹泰阶。乐生黄发并，锡福白眉皆。有母袆裁副，因儿绶结緺。高年方宴赐，偕老屡兴怀。承祀言供食，延宾使卖钗。鞶丝犹故物，彤管赖吾侪。兰茁矜熊枕，花明藉鹿柴。学书图史备，贽礼束脩差。予欲登堂拜，谁令出旆谐。歌诗陈善庆，勒字拟磨崖。
石城县尉
作者：马祖常
朝代：元
体裁：七言律诗

石城县尉坐寒厅，日有新诗写后屏。官小不骑沙苑马，书多空识楚江萍。老兵束矢除阶草，佐吏休衙罢閤铃。兄弟几年为我友，何时同舍究残经。
石田山居·其七
作者：马祖常
朝代：元
体裁：五言律诗

竟日无宾主，山房一老翁。竹光浮昼碧，花蕊飏春红。田父分鸡桀，邻僧乞鹤笼。时行亲杖屦，未觉坐书空。
石田山居八首
作者：马祖常
朝代：元

甲子人愁雨，河田麦已丹。岁凶捐瘠众，天远祷祠难。贾客还沽酒，王孙自饱餐。更怜黧面黑，征戍出桑乾。积雨衣裳湿，愁人是麦田。泥将深没马，雾欲堕飞鸢。爨火劳薪尽，家居老屋穿。墙根杂蛙蚓，拟买系篱船。光山枫制锦，潢浦荻飞绵。秫熟何论酒，鱼来不计钱。卜邻多野老，求药有神仙。为客留羹笋，清晨步石田。四月淮天雨，清林荫碧池。笋香邻瓮酒，禽响客窗棋。田鼓春迎社，乡巫夜赛祠。渐知飘泊久，自觉是农师。无麦夫何极，吾忧陇亩空。岂能驱盗贼，得忍鬻儿童。荼蓼充肠熟，樵苏救口穷。无端县小吏，召役到疲癃。作客何多意，淮南即是家。自牵萝屋小，不正葛巾斜。书懒眠尤熟，诗来酒更赊。春天云妩媚，相对坐鸥沙。竟日无宾主，山房一秃翁。竹光浮昼碧，花蕊飏春红。田父分鸡桀，邻僧乞鹤笼。时行亲杖屦，未觉坐书空。淮南穷僻地，先世有林庐。花曙鸣山鸟，芹春跃岸鱼。鼓琴仙度曲，种杏客传书。朋旧如相觅，休嗔礼法疏。
石田山居八首·其一
作者：马祖常
朝代：元
体裁：五言律诗

甲子人愁雨，河田麦已丹。岁凶捐瘠众，天远祷祠难。贾客还沽酒，王孙自饱餐。更怜黧面黑，征戍出桑乾。
石田山居八首·其七
作者：马祖常
朝代：元

竟日无宾主，山房一秃翁。竹光浮昼碧，花蕊飏春红。田父分鸡桀，邻僧乞鹤笼。时行亲杖屦，未觉坐书空。
石田山居八首·其三
作者：马祖常
朝代：元
体裁：五言律诗

光山枫制锦，潢浦荻飞绵。秫熟何论酒，鱼来不计钱。卜邻多野老，求药有神仙。为客留羹笋，清晨步石田。
石田山居八首·其二
作者：马祖常
朝代：元
体裁：五言律诗

积雨衣裳湿，愁人是麦田。泥将深没马，雾欲堕飞鸢。爨火劳薪尽，家居老屋穿。墙根杂蛙蚓，拟买系篱船。
石田山居八首·其五
作者：马祖常
朝代：元
体裁：五言律诗

无麦夫何极，吾忧陇亩空。岂能驱盗贼，得忍鬻儿童。荼蓼充肠熟，樵苏救口穷。无端县小吏，召役到疲癃。
石田山居八首·其八
作者：马祖常
朝代：元
体裁：五言律诗

淮南穷僻地，先世有林庐。花曙鸣山鸟，芹春跃岸鱼。鼓琴仙度曲，种杏客传书。朋旧如相觅，休嗔礼法疏。
石田山居八首·其六
作者：马祖常
朝代：元
体裁：五言律诗

作客何多意，淮南即是家。自牵萝屋小，不正葛巾斜。书懒眠尤熟，诗来酒更赊。春天云妩媚，相对坐鸥沙。
石田山居八首·其四
作者：马祖常
朝代：元
体裁：五言律诗

四月淮天雨，清林荫碧池。笋香邻瓮酒，禽响客窗棋。田鼓春迎社，乡巫夜赛祠。渐知飘泊久，自觉是农师。
磨剑词
作者：马祖常
朝代：元
体裁：乐府曲辞

黄金陶冶子，为报铸剑恩。将军未使时，佩剑立军门。初斩楼兰王，衣无点血痕。再斩无义子，马走不及奔。白发满两耳，将军不能军。病臂尚磨剑，天子已脩文。
礼部合化堂前后栽小松·其一
作者：马祖常
朝代：元
体裁：古风

买松栽两阶，绿发已可梳。恐是女元君，截须生地腴。迟尔千尺长，下产黄琥珀。服以安心神，飞身作仙客。
礼部合化堂前后栽小松·其三
作者：马祖常
朝代：元
体裁：古风

有屋山之陉，有田水之漘。如何又苟禄，屈伸随世人。纳履斯遄征，骋心斯失真。兴言每自悔，愿为耕凿民。
礼部合化堂前后栽小松·其二
作者：马祖常
朝代：元
体裁：古风

树色绿透户，昼景如岁长。微风吹几帷，砚池麝墨香。分曹寡职业，糜廪充鼠肠。多因文史閒，陶然肆其狂。
祖生求母
作者：马祖常
朝代：元
体裁：古风

风尘知无归，海波知无还。所以求母人，见似涕已湲。涕湲何时止，得母始欢喜。不见畎亩谣，常言乐平世。
祝丹阳祠武当
作者：马祖常
朝代：元
体裁：古风

东窥禹穴西龙门，搏虎豹兮观鱼龙。中有武当神所宫，扪摩光景凭云风。旁礴頫入厚地裂，环视百镇真丛丛。丹阳道人绀发古，走马北来致天语。延祐天子圣明主，万岁千秋作风雨。
秋意
作者：马祖常
朝代：元

银床坠露下高桐，竹练含冰留麝笼。蒲萄酒作码碯红，湘娥江边采芙蓉。月华流影天汉东，素商凄清飏微风，草根知秋有鸣蛩。
秋江钓月
作者：马祖常
朝代：元
体裁：古风

秋天月落秋江底，狂客持竿钓不起。我知月魄在天上，天地山河终不昧。收君钓丝解君饵，还我光明照千里。君不见古来亦有谪仙子，被发长歌弄江水。
秋谷平章生日
作者：马祖常
朝代：元

上宰儒宗重，中台位望隆。承天施坱圠，捧日照曈昽。汾洛精灵合，文章运会通。酂侯初亦昴，周翰降维嵩。姬正逢阳复，羲车舍斗中。眉毫齐绀发，仙骨炯方曈。鸾凤翔千仞，貂蝉侍两宫。天池浮画鹢，公衮焕华虫。造命毗元化，书思沃帝聪。山河尊社稷，礼乐赖臣工。韩国蕃宣永，高皇报施崇。从来黄阁贵，只属紫芝翁。槛竹沈沈翠，庭花灼灼红。道山藏画象，词馆转诗筒。洛下耆英盛，人间寿域同。君王自养老，何羡菊潭东。
秋谷平章生日
作者：马祖常
朝代：元
体裁：五言排律

上宰儒宗重，中台位望隆。承天施坱圠，捧日照曈昽。汾洛精灵合，文章运会通。酂侯初亦昴，周翰降维嵩。姬正逢阳复，羲车舍斗中。眉毫齐绀发，仙骨炯方瞳。鸾凤翔千仞，貂蝉侍两宫。天池浮画鹢，公衮焕华虫。造命毗元化，书思沃帝聪。山河尊社稷，礼乐赖臣工。韩国蕃宣永，高皇报施崇。从来黄閤贵，只属紫芝翁。槛竹沉沉翠，庭花灼灼红。道山藏画象，词馆转诗筒。洛下耆英盛，人间寿域同。君王自养老，何羡菊潭东。
秋雁送客
作者：马祖常
朝代：元
体裁：七言绝句

千里清淮秋雁飞，山人归去芰荷衣。明时莫怨身无用，独向天南占少微。
秋雪联句同袁伯长赋
作者：马祖常
朝代：元
体裁：古风

白帝欲返驭，玄神已先驱。南山黯遐睇，西颢阻清歈。刻云环佩杂，剪水琼瑰敷。金英受刚洁，丹桂遭模涂。高标变须发，爽气通微躯。群阴孤阳偾，积素五采腴。路修天鹅疑，穴覆野兔呼。蝉翅抱残槐，雁影惊拆芦。滉瀁露茎溜，空清冰柱酥。或云势已盛，又言理非殊。先时明堂严，薄刑辱收诛。浮华敌春澌，敛实侔冬输。对立各动色，沉思俨徐趋。鸿钧转橐籥，缇室潜葭莩。观物昧休徵，永歌启贞符。
种桃
作者：马祖常
朝代：元

种桃南山麓，三岁不得实。种瓜东郊园，撷之在百日。岂不思迟暮，终焉有常食。如何种瑶草，千岁始一获。
秦元卿家庆图
作者：马祖常
朝代：元
体裁：五言排律

天爵荣良贵，皇家锡显封。恩光依上国，宠渥荫华宗。椿悦荆交艳，萱妍桂竞秾。园亭春掩映，桑野亩横纵。令子官薇省，诸孤胄辟雍。儒功谁表率，善俗此仪容。
移梅·其一
作者：马祖常
朝代：元
体裁：古风

幽屏逐鱼鸟，沈迹俦隐沦。所欣在林薮，嘉植日以亲。眷言江介品，纷葩号南珍。遇我好奇服，移根得良因。井井十亩园，菁茅荫涧滨。缟裳擢玉质，宜此空山春。
移梅·其三
作者：马祖常
朝代：元
体裁：古风

玄冬阳已复，仙葩缀疏星。隔浦映碧竹，随风堕寒灯。我来刈薪蒸，弛担南山陉。攀茎嗅清馥，撷英嚼芳馨。樛结灌木丛，颜色无光荧。彷徨未忍弃，洗濯归林亭。
移梅·其四
作者：马祖常
朝代：元
体裁：古风

植尔当庭隅，岂复资鼎味。迁尔自谷中，岂复相妩媚。冽冽玄冥候，众植各浮脆。高标自凌寒，孤尚独冠岁。么禽何处来，飞下双羽翠。
移梅四首
作者：马祖常
朝代：元

幽屏逐鱼鸟，沈迹俦隐沦。所欣在林薮，嘉植日以亲。眷言江介品，纷葩号南珍。遇我好奇服，移根得良因。井井十亩园，菁茆荫涧滨。缟裳擢玉质，宜此空山春。始逃爨下厄，复脱燎原焚。结根园亩间，炯炯临水濆。疏华照岁暮，绿萼栖宝熏。春阳桃杏繁，鼎实独已先。遐情惬真赏，来置我石田。北枝散馀霞，苔光生碧鲜。玄冬阳已复，仙葩缀疏星。隔浦映碧竹，随风堕寒灯。我来刈薪蒸，弛檐南山陉。攀茎嗅清馥，撷英嚼芳馨。樛结灌木丛，颜色无光荧。彷徨未忍弃，洗濯归林亭。植尔当庭隅，岂复资鼎味。迁尔自谷中，岂复相妩媚。冽冽玄冥候，众植各浮脆。高标自凌寒，孤尚独冠岁。么禽何处来？飞下双羽翠。
移梅四首·其一
作者：马祖常
朝代：元

幽屏逐鱼鸟，沈迹俦隐沦。所欣在林薮，嘉植日以亲。眷言江介品，纷葩号南珍。遇我好奇服，移根得良因。井井十亩园，菁茆荫涧滨。缟裳擢玉质，宜此空山春。
移梅四首·其三
作者：马祖常
朝代：元

玄冬阳已复，仙葩缀疏星。隔浦映碧竹，随风堕寒灯。我来刈薪蒸，弛檐南山陉。攀茎嗅清馥，撷英嚼芳馨。樛结灌木丛，颜色无光荧。彷徨未忍弃，洗濯归林亭。
移梅四首·其二
作者：马祖常
朝代：元
体裁：古风

始逃爨下厄，复脱燎原焚。结根园亩间，炯炯临水濆。疏华照岁暮，绿萼栖宝熏。春阳桃杏繁，鼎实独已先。遐情惬真赏，来置我石田。北枝散馀霞，苔光生碧鲜。
移梅四首·其四
作者：马祖常
朝代：元

植尔当庭隅，岂复资鼎味。迁尔自谷中，岂复相妩媚。冽冽玄冥候，众植各浮脆。高标自凌寒，孤尚独冠岁。么禽何处来？飞下双羽翠。
端午效六朝体
作者：马祖常
朝代：元

修篁发秀林，新荷叠芳池。采丝撷雾缕，纱縠含风漪。蕤宾应乐律，端阳正岁时。馥馥兰汤浴，滟滟蒲酒持。汉宫斗草戏，楚船张水嬉。江心铸龙镜，好用照湘累。
竹枝词 其一 和王左司
作者：马祖常
朝代：元
体裁：词

翠华宴镐承恩多，羽林似飞尽沙陀。从臣乞赐官法酒，千石银瓮来滦河。
竹枝词 其七 和王左司
作者：马祖常
朝代：元
体裁：词

红蓝染裙似榴花，盘蔬饤饾芍药芽。大官汤羊厌肥腻，玉瓯初进江南茶。
竹枝词 其三 和王左司
作者：马祖常
朝代：元
体裁：词

玉绳双阙回苍龙，御沟石甃金水舂。螭坳词臣紫橐在，千年河清今日逢。
竹枝词 其九 和王左司
作者：马祖常
朝代：元
体裁：词

太微前陈中天居，万年树影高扶疏。汉家诸臣经术士，殿中劝讲三王书。
竹枝词 其二 和王左司
作者：马祖常
朝代：元
体裁：词

绿绣檐頞翠流苏，属櫜舍人金仆姑。宫中云门教坊奏，歌遍竹枝并鹧鸪。
竹枝词 其五 和王左司
作者：马祖常
朝代：元
体裁：词

日边宝书开紫泥，内臣珠帽辇步齐。君王视朝天未旦，铜龙漏转鸡人啼。
竹枝词 其八 和王左司
作者：马祖常
朝代：元
体裁：词

天孙支机织流黄，杂花浮檐宫昼长。忽见琅玕种石上，却忆羊车来尚方。
竹枝词 其六 和王左司
作者：马祖常
朝代：元
体裁：词

金炉宝薰留篆云，花间百舌鸣早春。五方戏马赛争道，传声催赐十流银。
竹枝词 其十 和王左司
作者：马祖常
朝代：元
体裁：词

流杯池边是镐宫，金舆翠幰逗微风。妫川玉液清如水，湛露承恩乐大同。
竹枝词 其四 和王左司
作者：马祖常
朝代：元
体裁：词

竹枝宛转贯珠匀，袜罗凌波那有尘。书生好酒恨不醉，丞相莫惜车马茵。
第一场观进士入院
作者：马祖常
朝代：元
体裁：七言绝句

画省春风满礼闱，綵缯双表日晖晖。文章笔橐三千士，烂烂奎星近太微。
紫芝不用事
作者：马祖常
朝代：元
体裁：五言律诗

霞缬盘华盖，天葩擢矞云。孕灵非有种，掞藻忽成文。冠矗仙裁羽，缨垂女制裙。原田多众草，独尔擅絪缊。
绝句·其一
作者：马祖常
朝代：元
体裁：七言绝句

侬家姑苏阊门外，能唱春风白纻词。为君艳歌三五曲，只愁别后苦相思。
绝句·其一
作者：马祖常
朝代：元
体裁：七言绝句

春云五色建章西，流水平桥两岸低。客子年光偏易失，御沟杨柳又莺啼。
绝句·其七
作者：马祖常
朝代：元
体裁：七言绝句

闭门静听山鸟□，蒙笼草树弄晴光。汨汨野塘流细水，娟娟菡萏浴斜阳。
绝句·其三
作者：马祖常
朝代：元
体裁：七言绝句

九陌初晴拂紫埃，春衣花满趁春回。丫丫小女相传语，昨日堂前燕子来。
绝句·其三
作者：马祖常
朝代：元
体裁：七言绝句

西江画舸贩盐郎，白纻轻衫两袖长。不肯一钱遗贫士，却拚双玉买歌娼。
绝句·其九
作者：马祖常
朝代：元
体裁：七言绝句

丹灶茶床鼠翻倒，香炉经卷鹤为看。一片孤云无侣伴，此君得得下仙坛。
绝句·其二
作者：马祖常
朝代：元
体裁：七言绝句

一春不得见花开，何况飞红堕酒杯。今日城南花万树，看花不肯放春回。
绝句·其五
作者：马祖常
朝代：元
体裁：七言绝句

十岁驰骑北地子，八岁善泅越人孙。鲁国家家学弦诵，西方在在讲沙门。
绝句·其十
作者：马祖常
朝代：元
体裁：七言绝句

绿树交阴乱鸟啼，花工次第入红葵。日长棋局谁相称，睡起茶瓯我亦宜。
绝句·其十一
作者：马祖常
朝代：元
体裁：七言绝句

南溪荷花涨云锦，北堤杨柳绊晴烟。留连禅客与诗客，飘泊鱼船与酒船。
绝句·其十二
作者：马祖常
朝代：元
体裁：七言绝句

江南女儿年十五，两䯻丫丫面粉光。小红船上采莲叶，北客初来应断肠。
绝句·其十六
作者：马祖常
朝代：元
体裁：七言绝句

甬东贾客锦花袍，海上新收翡翠毛。买得吴船载吴女，都门日日醉东醪。
绝句·其十四
作者：马祖常
朝代：元
体裁：七言绝句

道人何爱青山住，为爱青山有云树。一声樵斧白云中，几个山禽自飞去。
绝句·其四
作者：马祖常
朝代：元
体裁：七言绝句

维舟夜泊青泥渚，杨柳千行八九家。长年三老作吴语，笑我乌纱角半斜。
绝句七首
作者：马祖常
朝代：元

吴王莲宫夜张乐，急管哀丝翠帘幕。可怜西子眉少颦，坐使长洲百花落。天上冰蚕白雪丝，裁成纨扇好题诗。南风恰住西风起，莫道班娘有怨词。初嫁郎时正盛年，画眉涂颊斗婵娟。只知百岁专房宠，谁料君恩不似前。江南女儿年十五，两髻丫丫面粉光。小红船上采莲叶，北客初来应断肠。盈盈小客抱琵琶，歌舞王孙帝子家。弹得开元教坊曲，金钱还只当泥沙。翡翠明珠载画船，黄金腰带耳环穿。自言家住波斯国，只种珊瑚不种田。甬东贾客锦花袍，海上新收翡翠毛。买得吴船载吴女，都门日日醉春醪。
绝句七首·其一
作者：马祖常
朝代：元
体裁：七言绝句

吴王莲宫夜张乐，急管哀丝翠帘幕。可怜西子眉少颦，坐使长洲百花落。
绝句七首·其七
作者：马祖常
朝代：元

甬东贾客锦花袍，海上新收翡翠毛。买得吴船载吴女，都门日日醉春醪。
绝句七首·其三
作者：马祖常
朝代：元
体裁：七言绝句

初嫁郎时正盛年，画眉涂颊斗婵娟。只知百岁专房宠，谁料君恩不似前。
绝句七首·其二
作者：马祖常
朝代：元
体裁：七言绝句

天上冰蚕白雪丝，裁成纨扇好题诗。南风恰住西风起，莫道班娘有怨词。
绝句七首·其五
作者：马祖常
朝代：元
体裁：七言绝句

盈盈小客抱琵琶，歌舞王孙帝子家。弹得开元教坊曲，金钱还只当泥沙。
绝句七首·其六
作者：马祖常
朝代：元
体裁：七言绝句

翡翠明珠载画船，黄金腰带耳环穿。自言家住波斯国，只种珊瑚不种田。
绝句七首·其四
作者：马祖常
朝代：元

江南女儿年十五，两髻丫丫面粉光。小红船上采莲叶，北客初来应断肠。
缪郎中雪谷早行图
作者：马祖常
朝代：元
体裁：七言律诗

十里寒林叶尽凋，谷中深雪客行遥。留连献赋游梁苑，辛苦哦诗过灞桥。竹裂若闻金石奏，山空不听斧斤樵。未央殿上冰花满，郎吏催班已趁朝。
缫丝行
作者：马祖常
朝代：元

缫车轧伊茧抽丝，桑薪煮水急莫迟。黄丝白丝光縰縰，老蚕成蛹啖儿饥。田家妇姑喜满眉，卖丝得钱买羃䍦。翁叟惯事骂妇姑，只今长男戍葭芦。秋寒无衣霜冽肤，鸣机织素将何须。翁叟喃喃骂未竟，当门叫呼迎县令。驺奴横索马鞭丝，妇姑房中拆纑经。
翰林书佐杜元美戏綵堂
作者：马祖常
朝代：元
体裁：五言排律

圣代文明日，时贤事业初。雍雍封邑屋，秩秩表田庐。孝友归今杜，风流藉后予。无诗歌陟岵，有赋叙閒居。夏閤摇纨扇，春船捕锦鱼。又寻仓氏米，还写翰林书。追陆重怀橘，非温笑绝裾。五云誇地近，三釜喜身如。我亦陈情者，谁云捧檄欤。强来亲笔砚，不去荷犁锄。大母头疏白，诸婴口聚鸒。蓟中茔入路，河外野沉旟。艺圃思传业，天门听唱胪。终惭老莱子，欲语复籧篨。
翰林故事莫盛于唐宋聊述旧拟宫词·其一
作者：马祖常
朝代：元
体裁：乐府曲辞

禁钟初动趣传宣，衣袖薰香到御前。渐近宫门扶下马，内官分引导金莲。
翰林故事莫盛于唐宋聊述旧拟宫词·其九
作者：马祖常
朝代：元
体裁：乐府曲辞

盘雕晕锦是冬衣，鸽炭初生酒力微。闻到边臣风雪苦，口宣臈药布皇威。
翰林故事莫盛于唐宋聊述旧拟宫词·其五
作者：马祖常
朝代：元
体裁：乐府曲辞

文思如泉涌墨林，屏风院史不须寻。旧时内相诸孙在，犹有当年扫閤金。
翰林故事莫盛于唐宋聊述旧拟宫词·其六
作者：马祖常
朝代：元
体裁：乐府曲辞

入院听宣席未温，赐金已向按头存。清晨上马还家去，内出黄麻付閤门。
翰林故事莫盛于唐宋聊述旧拟宫词·其十
作者：马祖常
朝代：元
体裁：乐府曲辞

赞书誊副节楼前，筐篚盈庭邸吏传。深恨胡芦陶学士，受渠犀玉索金钱。
翰林故事莫盛于唐宋聊述旧拟宫词·其四
作者：马祖常
朝代：元
体裁：乐府曲辞

春帖分裁阁分多，宫娥争馈缬绡罗。春丝菜饼银盘送，幡胜新题墨旋磨。
翰林故事莫盛于唐宋聊述旧闻拟宫词十首·其七
作者：马祖常
朝代：元
体裁：乐府曲辞

清馥香温酒玉脂，祝文已撰报都知。夜来奉旨传丞相，五朵云浓押省咨。
翰林故事莫盛于唐宋聊述旧闻拟宫词十首·其三
作者：马祖常
朝代：元
体裁：乐府曲辞

制草涂鸦未敢删，内珰宣引侍龙颜。已分笔格金蟾滴，更赐端溪紫砚山。
翰林故事莫盛于唐宋聊述旧闻拟宫词十首·其二
作者：马祖常
朝代：元
体裁：乐府曲辞

御笔圆封草相麻，龙笺香透拥金花。仪鸾敕设庭前候，赐酒方终更赐茶。
翰林故事莫盛于唐宋聊述旧闻拟宫词十首·其八
作者：马祖常
朝代：元
体裁：乐府曲辞

天孙夜度玉潢清，内托银盘涌化生。秋思未多团扇在，拟题宫怨月分明。
老将行送宗道总管
作者：马祖常
朝代：元
体裁：乐府曲辞

南山日暮田间归，酒酣眼缬见大旗。囊中兵书白鱼蠹，秃袖战袍寄兰锜。老来数奇不封侯，骑马閒逐里中儿。闻说西南有滇僰，千里宿莽翳畬菑。将须喜上充国策，诏许将军知尺籍。明发北辞龙尾道，驰入朱天红帕额。尽呼成卒脱兜鍪，却使征夫携袯襫。自古壮士多行役，嗟哉兵农尔耕射。
联句
作者：马祖常
朝代：元
体裁：五言排律

镜槛芙蓉入，香台翡翠过。拨弦惊大凤，交扇拂天鹅。隐忍阳城笑，喧传郢市过。仙眉琼作叶，佛髻钿为螺。五里为阴雾，秋天只见河。月中脩药剩，海上得绡多。玉集胡沙割，犀留圣水磨。斜廊穿戏蝶，小阁锁飞蛾。骑襜侵鞯卷，车帷约幰鈋。传书两行雁，取酒一封驼。桥迥凉风压，楼横夕照和。待乌燕太子，驻马魏东河。想象铺芳褥，依稀解醉罗。散时帘隔雾，卧后幕生波。梯稳从攀桂，弓调任射莎。岂能抛断梦，听鼓事朝珂。
自和星字韵
作者：马祖常
朝代：元
体裁：七言律诗

天路扶摇上凤翎，龙冈初雨佛螺青。不须李实沉冰井，却爱花阴转月棂。蛮府纳琛珠度网，精蓝浮屋木攒钉。要知圣世求贤急，夜夜官占处士星。
至治癸亥八月望同袁伯长虞伯生过枪竿岭马上联句
作者：马祖常
朝代：元
体裁：古风

有岭名枪竿，其上若栈阁。白云乱石齿，青峰转帘脚。积冰太古阴，出矿无底壑。马饮沆瀣泉，鹰荡扶摇幕。辙迹委垂绅，人声发虚橐。舄飞接鸟背，羽没疑虎膊。雾松秋发长，霜果红颊薄。斤樵不知疲，独往端有愕。兢兢矛头淅，杌杌井口索。凝睇见日观，引手探月窟。南下渺尘海，北广络沙漠。金桥群仙游，宝塔百神凿。禽鸣蜀帝魂，铁铸石郎错。阑干挂钩衡，欃枪敛锋锷。属车建前矛，驰道拘严拆。载笔三人行，弭节半途却。
舟中
作者：马祖常
朝代：元
体裁：五言律诗

丛薄萦云曲，冈峦引雾深。舟轻风燕疾，衣薄水萤侵。夜久江喧濑，秋清竹满林。閒情任飘泊，到处欲登临。
舟中望邹峄山
作者：马祖常
朝代：元
体裁：古风

鲁云偃车盖，汶水流鱼鳞。操舟返任济，川梁号通津。东望邹峄山，六丁凿嶙峋。灵嵓溜泉乳，仙游道霞軿。石髓若可食，吾将托兹身。
舟中送干同知朱县丞南归·其一
作者：马祖常
朝代：元
体裁：七言绝句

青天鹤子秋风骨，飞来鳷鹊观上鸣。留得商声满京国，又将云影过江城。
舟中送干同知朱县丞南归·其二
作者：马祖常
朝代：元
体裁：七言绝句

青山白鸟坐中没，渭树江云别后思。四海同年几兄弟，知君日有寄来诗。
舟泊徐州
作者：马祖常
朝代：元
体裁：五言绝句

河发昆崙水，天吹广莫风。徐州城下宿，一日过淮东。
节妇张氏
作者：马祖常
朝代：元
体裁：五言绝句

磨笄山月寒，织素机石冷。闺深镜尘奁，泉咽水结井。
节妇马氏·其一
作者：马祖常
朝代：元
体裁：七言绝句

织素鸣机曙未分，寒风吹裂嫁时裙。官家莫去催租赋，孀女无心刺绣文。
节妇马氏·其二
作者：马祖常
朝代：元
体裁：七言绝句

老姑白发垂肩短，新妇青眉照镜长。四十年来门户好，风流今见两儿郎。
苦寒·其一
作者：马祖常
朝代：元
体裁：古风

肃肃岁已宴，冽冽冰霰集。寒云光不流，槁木鸣日夕。挟纩处南户，严棱坐相袭。端然成离居，企念稚阳复。
苦寒·其三
作者：马祖常
朝代：元
体裁：古风

纳履非遄征，墐户岂寡交。今兹祁寒候，火井凝冰泡。离人叹无衣，原兽淫弓弰。忧端坐耿耿，鸡鸣动嘐嘐。
苦寒·其二
作者：马祖常
朝代：元
体裁：古风

褰裳居重户，惊飙蹈书帷。穴地篝石火，持酒得冰澌。杲杲日出光，万物待被施。岂无阳和节，岁序非尔私。
苦寒·其五
作者：马祖常
朝代：元
体裁：古风

日精赫重光，午景延冬暄。真见煦物功，始觉阳道尊。玄冥敛时肃，衣被元气温。鼻端有消息，守此观化原。
苦寒·其四
作者：马祖常
朝代：元
体裁：古风

南户日颇暄，居独意亦适。观物契妙道，含情想真识。静嚣理虽殊，造定趣乃一。古人不可求，兹焉寄游息。
菊枕
作者：马祖常
朝代：元
体裁：七言律诗

东篱采采数枝霜，包裹西风入梦凉。半夜归心三径路，一囊秋色四屏香。床头未觉黄金尽，镜里难教白发长。几度醉来消不得，卧收清气入诗肠。
菊枕
作者：马祖常
朝代：元

东篱采采数枝霜，包裹西风入梦凉。半夜归心三径远，一囊秋色四屏香。床头未觉黄金尽，镜底难教白发长。几度醉来消不得，卧收清气入诗肠。
萧姓渊善鼓琴予尝为之作我思操今自和林归再任巡徼之职于江南比行又求予诗遂为赋汉铜马式歌以送之
作者：马祖常
朝代：元

汉家金铜铸马式，求马相比不失一。塞上将军得一匹，骕骦如龙高八尺。日斜骑出阴山道，猎猎霜风鸣浅草。鞍后并悬双白狼，归来穹庐月弓好。江南绿芜春接天，只须一抹蹴云烟。摩诃旧是将军种，酒涴青衫学控弦。
萧性渊善鼓琴予尝为之作我思操今自和林归再任巡徼之职于江南比行又求予诗遂为赋汉铜马式歌以送之
作者：马祖常
朝代：元
体裁：乐府曲辞

汉家金铜铸马式，求马相此不失一。塞上将军得一疋，骕骦如龙高八尺。日斜骑出阴山道，猎猎霜风鸣浅草。鞍后并悬双白狼，归来穹庐月弓好。江南绿芜春接天，只须一抹蹴云烟。摩诃旧是将军种，酒涴青衫学控弦。
葆真观纳凉·其一
作者：马祖常
朝代：元
体裁：古风

虐旱炽初暑，烦嚣不可涤。城隅有琳馆，松竹荫午日。呼我良朋来，啸咏各岸帻。萧然忘世虑，相对坐盘石。
葆真观纳凉·其二
作者：马祖常
朝代：元
体裁：古风

瀹茗涤尘襟，烦暑亦可忘。团团箧中扇，复开明月光。况此太清居，林樾天风凉。谁凿河汉冰，为我雨八方。
蔓草不除
作者：马祖常
朝代：元
体裁：古风

大夏万物长，蔓草多华滋。勾芒发苕颖，苞实各及时。赖尔有野意，使我情悦怡。谁云田中殖，嘉谷亦如兹。
蔡州妓赵氏坠崖以死自誓作诗讽俗
作者：马祖常
朝代：元
体裁：古风

鳞鳞汝水冰碧光，汝之左右百草芳。红兰紫桂媚长昼，钩辀鸟子回银塘。茭蒲无数菱叶小，西家鞦韆属年少。燕泥霁雨风景酣，帘箔依稀有歌笑。赵氏女子邯郸娼，綵丝绣履踏春阳。心思宛转萦云缕，羞对儿郎唱凤凰。乐山嵯峨石生雨，乡人迎神奏歌舞。婆娑起向神祠前，祝愿生身事针组。野风吹目双泪零，泉声松韵相泠泠。谁言女子情爱癖，誓死命轻如鸟翎。鸟翎飞上合欢树，开花夜夜无愁苦。秋香不断相思浦，玉钗断股埋黄土。
蔡州妓赵氏坠崖以死自誓作诗讽俗
作者：马祖常
朝代：元

鳞鳞汝水冰碧光，汝之左右百草芳。红兰紫桂媚长昼，钩辀鸟子回银塘。茭蒲无数菱叶小，西家鞦韆属年少。燕泥霁雨风景酣，帘箔依稀有歌笑。赵氏女子邯郸娼，綵丝绣履踏春阳。心思宛转萦云缕，羞对儿郎唱凤凰。乐山嵯峨石生雨，乡人迎神奏歌舞。婆婆起向神祠前，祝愿生身事针组。野风吹目双泪零，泉声松韵相泠泠。谁言女子情爱癖，誓死命轻如鸟翎。鸟翎飞上合欢树，开花夜夜无愁苦。秋香不断相思浦，玉钗断股埋黄土。
蔡琰图·其一
作者：马祖常
朝代：元
体裁：七言绝句

边月还如汉月圆，龙堆沙水咽哀弦。文姬此夕穹庐梦，应到春闺旧镜前。
蔡琰图·其二
作者：马祖常
朝代：元
体裁：七言绝句

蹋歌谁唱木肠儿，颇念中郎哭女时。卫霍不生陵不死，望乡台畔尽相思。
薛玄卿华山隐二高道士过访不及见
作者：马祖常
朝代：元
体裁：七言绝句

南城道士供朝饭，借马凌尘去趁钟。北馆羽衣还觅我，归来自扫雪行踪。
虞伯生学士画像
作者：马祖常
朝代：元
体裁：五言排律

韦相传经业，杨门世讲官。箕裘君自得，文字我知难。汲冢朱涂误，秦灰墨补残。黄流凝玉瓒，仙露滴金盘。不肯投漫刺，偏宜戴小冠。近林听竹雨，临涧看风湍。诏入蒲轮软，诃归钓石团。青山连石国，白日照长安。拟卜龟呈兆，将书鹤借翰。风流图画里，方自见神完。
蜀葵
作者：马祖常
朝代：元
体裁：五言绝句

风帘昼浮艳，露庭曙含滋。不见牧羝翁，汉节空葳蕤。
蜀道士归儒
作者：马祖常
朝代：元
体裁：七言绝句

青城羽客烧丹罢，要近东家问六经。却笑山阴痴道士，白鹅閒觅写黄庭。
西山
作者：马祖常
朝代：元

凤城西去玉泉头，杨柳堤长马上游。六月薰风吹别殿，半天飞雨洒重楼。山浮树盖连云动，露滴荷盘并水流。舣岸龙舟能北望，翠华来日正清秋。
西方泺·其一
作者：马祖常
朝代：元
体裁：古风

鲁郊秋已深，西泺多蒲鱼。日暮积霭重，维舟月生初。露凉水禽宿，雨晴艳芙蕖。撷花结楚佩，宛若湘南居。
西方泺·其二
作者：马祖常
朝代：元
体裁：古风

东平西郭外，船尾到篱根。共叹原田没，兼愁邑屋翻。秋寒云亦雨，天晚日初暄。野市饥无米，流离惜子孙。
西施怨·其一
作者：马祖常
朝代：元
体裁：乐府曲辞

吴王水殿看芙蓉，十二帘栊罨画重。新重西施颜似玉，不教宫漏滴铜龙。
西施怨·其三
作者：马祖常
朝代：元
体裁：乐府曲辞

为妾轻身作馆娃，妾心刺血报夫差。范生事主还无策，教妾倾身亦可嗟。
西施怨·其二
作者：马祖常
朝代：元
体裁：乐府曲辞

妾家本在苧罗山，一入吴宫便不还。自是夫差心未醒，枉将亡国怨朱颜。
观耕者有言
作者：马祖常
朝代：元

庶矣新田殖，疲民得无饥。先输公家赋，又足食其私。老父揖我语，岁功实由兹。劝农古有官，助给牛种施。今官亦劝农，行田吏奔驰。尔去告尔长，我自安无为。
许右丞蘸道士祈感应
作者：马祖常
朝代：元
体裁：五言排律

荣门先赤帻，索室借黄冠。笺奏冷风至，符飞苦雨乾。市船难系买，禾耳可芟刓。朝荐祈年观，昏祠太乙坛。嘉生资五福，哀吁剧三盘。鱼鳖还阴宅，蛟龙谢夏官。金穰夸浩浩，粒食且抟抟。神享希羞蕙，灵归藉用兰。车轮非有角，马足忽生翰。帝念愚氓病，民歌法网宽。祝祠期不缪，相国寸心丹。
访伯堂宗师不遇
作者：马祖常
朝代：元
体裁：七言绝句

修竹庭深犬吠门，萧萧兰若似山村。主人卖药城中去，落叶声乾鹤梦喧。
试院杂题·其七
作者：马祖常
朝代：元
体裁：七言律诗

切玉昆刀似切泥，还怜石镜舞山鸡。殿前将奏长杨赋，桥上应留驷马题。合浦珠光秋月并，丰城剑气夜云齐。校文学士清华职，喉舌尚书亦近奎。
试院杂题·其三
作者：马祖常
朝代：元
体裁：七言律诗

诏鸾封湿武都泥，赐食沙羊杂树鸡。黄道日中依观阙，紫微天近隔榱题。麒麟才出千人贺，鸑鷟初生五色齐。圣主文明天下治，澄澄云汉夹宸奎。
试院杂题·其九
作者：马祖常
朝代：元
体裁：七言律诗

关门不用一丸泥，席帽惭闻客舍鸡。心校五经无箧笥，手书千牍有签题。马来杨柳长桥曲，船去芙蓉断岸齐。明日杏园袍笏会，紫薇垣外见重奎。
试院杂题·其五
作者：马祖常
朝代：元
体裁：七言律诗

春闱新雨透花泥，学士联诗拟斗鸡。騕袅龙媒来大宛，狻猊狮子出雕题。宫花压帽牌金小，官锦裁袍绶綵齐。奏牍三千方朔健，天章烂漫象西奎。
试院杂题·其八
作者：马祖常
朝代：元
体裁：七言律诗

官曹连舍隔云泥，日下檐牙听午鸡。华表流苏垂绶结，承尘斗帐镂银题。艳阳明处花开早，社日来时燕到齐。谁占少微江海上，都将文气应天奎。
试院杂题·其十
作者：马祖常
朝代：元
体裁：七言律诗

游客春来醉若泥，摄官一月伏䳄鸡。连筃夜听同年语，写纸朝分举子题。画阁薰香金篆郁，银台烧烛玉虫齐。大官已具恩荣宴，列宿重辉想次奎。
试院杂题·其四
作者：马祖常
朝代：元
体裁：七言律诗

一石黄涯半斛泥，披沙新诏下金鸡。校文眼涩寻诗句，体国心劳选赋题。须信楚材生六晋，还知汉服出三齐。太平有象文明盛，帝主星垣望画奎。
试院杂题五首
作者：马祖常
朝代：元

小雨霏微不作泥，棘闱鱼钥待晨鸡。银袍影近花灯立，綵户光连粉署题。霢霂已沾文运庆，絪缊犹觉化钧齐。端门三月黄金榜，应有商霖应上奎。莲炬银台堕蜡泥，氍毹重席织文鸡。计偕万里人交趾，骨买千金马月题。省树春回珠蕊亚，御沟冰泮缬波齐。胪传名上多龙虎，昨夕官占已报奎。春闱新雨透花泥，学士联诗拟斗鸡。騕袅龙媒来大宛，狻猊狮子出雕题。宫花压帽牌金小，官锦裁袍绶綵齐。奏牍三千方朔健，天章烂熳象西奎。歌诗且莫到青泥，好倩王褒颂碧鸡。人去淮南愁米价，雁来江北问书题。催花晓树飘帘密，滋麦春膏覆垄齐。最喜泰阶平在位，众星分次绕明奎。游客春来醉若泥，摄官一月伏雌鸡。连茵夜听同年语，写纸朝分举子题。画阁薰香金篆郁，银台烧烛玉虫齐。太官已具恩荣宴，列宿重辉想次奎。
试院杂题五首·其一
作者：马祖常
朝代：元
体裁：七言律诗

小雨霏微不作泥，棘闱鱼钥待晨鸡。银袍影近花灯立，綵户光连粉署题。霢霂已沾文运庆，絪缊犹觉化钧齐。端门三月黄金榜，应有商霖应上奎。
试院杂题五首·其三
作者：马祖常
朝代：元

春闱新雨透花泥，学士联诗拟斗鸡。騕袅龙媒来大宛，狻猊狮子出雕题。宫花压帽牌金小，官锦裁袍绶綵齐。奏牍三千方朔健，天章烂熳象西奎。
试院杂题五首·其二
作者：马祖常
朝代：元
体裁：七言律诗

莲炬银台堕蜡泥，氍毹重席织文鸡。计偕万里人交趾，骨买千金马月题。省树春回珠蕊亚，御沟冰泮缬波齐。胪传名上多龙虎，昨夕官占已报奎。
试院杂题五首·其五
作者：马祖常
朝代：元

游客春来醉若泥，摄官一月伏雌鸡。连茵夜听同年语，写纸朝分举子题。画阁薰香金篆郁，银台烧烛玉虫齐。太官已具恩荣宴，列宿重辉想次奎。
试院杂题五首·其四
作者：马祖常
朝代：元
体裁：七言律诗

歌诗且莫到青泥，好倩王褒颂碧鸡。人去淮南愁米价，雁来江北问书题。催花晓树飘帘密，滋麦春膏覆垄齐。最喜泰阶平在位，众星分次绕明奎。
诮燕·其一
作者：马祖常
朝代：元
体裁：七言绝句

万户千门取意过，衔泥葺补旧时窠。飞鸣上下浑无事，只为新雏避雀罗。
诮燕·其二
作者：马祖常
朝代：元
体裁：七言绝句

风雨池塘斗颉颃，春来秋去一生忙。世间多少宽閒境，辛苦营巢傍屋梁。
读陶潜诗
作者：马祖常
朝代：元
体裁：古风

伯夷耻粟饿，屈原避谗死。独有柴桑翁，一不失张弛。所以百世下，风流激颓靡。遐观八极表，浮荣何足数。
调继学左司
作者：马祖常
朝代：元
体裁：七言绝句

七字诗高画不如，直从龙颔摘明珠。朝行自避郎官贵，岂是今朝见大巫。
调虞伯生
作者：马祖常
朝代：元
体裁：七言绝句

闻君儤直奎章阁，朝马偏从小海过。衣上落花红雨满，马鞍柳絮更如何。
谒告书怀
作者：马祖常
朝代：元

先子桐乡地，年来忆旧游。山春花竞发，沙晚水閒流。石屋青霞夜，藤床碧树秋。防身龙具在，强欲问吴钩。
谢杏子
作者：马祖常
朝代：元
体裁：五言绝句

杏子黄金色，筠笼出蓟丘。味甘醒午寝，可是督诗邮。
谢纸
作者：马祖常
朝代：元
体裁：五言律诗

长夏身无事，煎茶被竹綀。官清还食禄，俸厚欲收书。揖客谈玄理，逢人问故居。不因舒道士，无纸写栟榈。
贡仲章待制宠和次韵
作者：马祖常
朝代：元

宫云光影度椒墙，待制官高不是郎。夕拜日升龙尾道，朝回天赐马人香。戴凭久负谈经席，阮籍唯知近酒床。春巷杏花开未遍，门前欣得碧霞章。
贡待制文修撰王都司同赋牡丹分得色字
作者：马祖常
朝代：元
体裁：古风

名都擅秾华，奇葩纷翕赩。颊晕红粉艳，囊垂桂蠹蚀。初凝沆瀣冰，渐展蒲萄织。仙绶曳双环，么凤盘六翼。粲粲春奁莹，皛皛风灯直。可怜昭容袖，缥缈见颜色。
贡院再用鸡字韵
作者：马祖常
朝代：元
体裁：七言律诗

五云画省捣红泥，孔雀屏开吐绶鸡。射策第高天上奏，抒情诗好竹间题。珍珠箔里新名满，鹦鹉班前外仗齐。礼乐纵横千卷字，人间白日降灵奎。
贡院忆继学治书
作者：马祖常
朝代：元
体裁：七言律诗

棘闱粉署隔重墙，校艺分官属正郎。五夜风帘烧蜡烛，九天冰树剂龙香。周旋接武尚书履，供帐留筃御史床。胪唱閤门春色曙，侍臣应奏庆云章。
贡院忆继学治书
作者：马祖常
朝代：元

棘闱粉署隔重墙，校艺分官属正郎。五夜风帘烧蜡烛，九天冰树剂龙香。周旋接武尚书履，供帐留茵御史床。胪唱閤门春色曙，侍臣应奏庆云章。
贡院次曹子真尚书韵·其一
作者：马祖常
朝代：元
体裁：七言绝句

汉家束帛聘诸儒，狗监何须奏子虚。大比南宫谁第一，白袍当殿赐银鱼。
贡院次曹子真尚书韵·其二
作者：马祖常
朝代：元
体裁：七言绝句

龙门雷鼓响丰隆，百箭穿杨技不同。大上河鱼还系水，退飞宋鹢岂抟风。
贡院次曹子真尚书韵·其四
作者：马祖常
朝代：元
体裁：七言绝句

红绫饼啖出宫闱，赐宴恩荣玉殿西。白发词臣曾射策，榜名欣见武都泥。
贡院次曹子真尚书韵二首
作者：马祖常
朝代：元

杏园三月换银袍，燕子西飞背伯劳。赋罢长杨传唱急，天门金榜日华高。红绫饼餤出宫闱，赐宴恩荣玉殿西。白发词臣曾射策，榜名欣见武都泥。
贡院次曹子真尚书韵二首·其一
作者：马祖常
朝代：元
体裁：七言绝句

杏园三月换银袍，燕子西飞背伯劳。赋罢长杨传唱急，天门金榜日华高。
贡院次曹子真尚书韵二首·其二
作者：马祖常
朝代：元

红绫饼餤出宫闱，赐宴恩荣玉殿西。白发词臣曾射策，榜名欣见武都泥。
贺王淡斋韵就为寿
作者：马祖常
朝代：元
体裁：七言律诗

雕镵万物巧无馀，岁晚天教闭户居。钜鹿无人问难字，济南有子授亡书。且随野老笼沙帽，莫遣山童借笋舆。淮北风流似西洛，耆英今见此邦初。
赋海月送彭君教授九江
作者：马祖常
朝代：元

江月照人近，海月涵太清。大地积微尘，何能翳其明。溯光俪阳耀，阴魄独含精。况尔朝夕驰，呼吸成虚盈。持兹烛玄造，万类无遁情。彭君忽起揖，子以知言名。
赋王叔能宅芍药
作者：马祖常
朝代：元

莺粉分奁艳有光，天工巧制殿春阳。霞缯襞积云千叠，宝盝凝脂蜜半香。并蒂当阶盘绶带，金苞向日剖珠囊。诗人莫咏扬州紫，便与花王可颉颃。
赋王叔能宅芍药
作者：马祖常
朝代：元
体裁：七言律诗

莺粉分奁艳有光，天工巧制殿春阳。霞缯襞积云千叠，宝盝脂凝蜜半香。并蒂当阶盘绶带，金苞向日剖珠囊。诗人莫咏扬州紫，便与花王可颉颃。
赞御书雪林二字为赵伯宁中丞作
作者：马祖常
朝代：元
体裁：五言排律

圣主敷文化，台臣得宝书。方圆河洛出，次舍日星居。禹画州圻古，羲文物象初。克勤资负扆，跻敬赖储胥。王锡非鞶带，天光岂器车。传家恩有渥，训德义无馀。浩浩冰华洁，亭亭木本疏。山辉因玉润，云气是龙嘘。莹爽才尤峻，栽培力不虚。明良须庆会，动植乐舒徐。眷遇荣金匮，讴歌愧石渠。贱微叨下列，瞻拜舞阶除。
赠内
作者：马祖常
朝代：元

几年不到鹿门山，妻子相看亦强颜。桂树有枝曾独折，女萝无蔓不同攀。仙人楼上骑黄鹤，野客笼中放白鹇。莫恨五湖波浪阔，鬓毛归去未全斑。
赠刘时中
作者：马祖常
朝代：元
体裁：七言律诗

江海归来气尚豪，立谈便合拥旌旄。青衿令子箕裘美，白发贤妻井臼劳。才大岂能期世用，数奇还不救名高。公卿知已吹嘘易，笑我官曹似马曹。
赠医士简秋碧
作者：马祖常
朝代：元
体裁：七言律诗

华阳茅主送黄精，太岳秦松与茯苓。上药相时登寿域，良医名世即仙灵。教人摄气如龟息，笑我胖身岂鹤形。昔借刀圭明月合，浮生都可享遐龄。
赠卢应奉
作者：马祖常
朝代：元
体裁：七言绝句

五更风雨送春归，人向天涯念别离。忽得参差杨柳句，还如张绪少年时。
赠壶洲道士
作者：马祖常
朝代：元
体裁：七言律诗

青田山中养仙鹤，不去人间作小官。夜拜竹宫穿紫氅，晨飞凫舄上玄坛。蕊珠旧结桫椤子，金粟新生沆瀣盘。我有沧洲仍不远，小山桂树正团团。
赠客
作者：马祖常
朝代：元

叠巘擢荟蔚，繁英粲纷葩。银茧霞已积，翠幢柏方遮。剧饮肆豪纵，清谈宴宾嘉。叫啸虎当岩，趍跄鹤行沙。联蛾聘赵女，贯珠唱吴娃。露庭汎兰丛，风闺透窗纱。鱼泳文波圆，禽翔矞云斜。逸乐谐金石，清真况烟霞。洗药秋汲涧，种秫春烧畬。寓言托庄列，潜心著羲娲。所贵丘园贲，终然心匪遐。
赠客
作者：马祖常
朝代：元
体裁：古风

叠巘擢荟蔚，繁英粲纷葩。银茧霞已积，翠幢柏方遮。剧饮肆豪纵，清谈宴宾嘉。叫啸虎当嵓，趋跄鹤行沙。联娥聘赵女，贯珠唱吴娃。露庭汎兰丛，风闺透窗纱。鱼泳文波圆，禽翔矞云斜。逸乐谐金石，清真况烟霞。洗药秋汲涧，种秫春烧畬。寓言托庄列，潜心著羲娲。所贵丘园贲，终然心匪遐。
赠弹琴道士
作者：马祖常
朝代：元
体裁：五言律诗

苦竹到阶深，云房岂易寻。倚松闻磬韵，对石振尘襟。芒屩玄坛曲，琼冠紫殿阴。仙翁嫌我俗，不肯坐弹琴。
赠故人
作者：马祖常
朝代：元
体裁：七言绝句

短檠曾共雪窗书，谁谓西河久索居。青眼忽逢人更好，白头相见意何如。
赠杨洞天道人
作者：马祖常
朝代：元
体裁：五言律诗

我自不入俗，君今又欲仙。乌啼百花里，屋住万山边。密树云难过，空潭月易圆。题诗秋卷了，为说小行年。
赠杨洞天道人
作者：马祖常
朝代：元

我自不入俗，君今又欲仙。鸟啼百花里，屋住万山边。密树云难过，空潭月易圆。题诗秋卷了，为说小行年。
赠温德亨平章致仕·其一
作者：马祖常
朝代：元
体裁：七言绝句

射虎原头白草秋，将军年少已封侯。老来髀肉都消尽，无奈黄狐上野丘。
赠温德亨平章致仕·其二
作者：马祖常
朝代：元
体裁：七言绝句

玉带金鱼旧相臣，集仙殿里寄閒身。长安三月花如锦，对酒休愁白发新。
赠王左司·其一
作者：马祖常
朝代：元
体裁：七言绝句

崇真仙酒初相送，明日禅僧又见招。那似中郎深闭阁，终朝对雨写甘焦。
赠王左司·其二
作者：马祖常
朝代：元
体裁：七言绝句

觥船送酒湿宫袍，供奉新词白雪高。却念故人天近处，奏书千牍坐东曹。
赠王待制
作者：马祖常
朝代：元
体裁：五言律诗

雪树明街樾，冰澌合御沟。物华迎节换，淑景拂天浮。长日书封事，经年问酒筹。已知花坞好，借汝独重游。
赠芦州黄孝子
作者：马祖常
朝代：元
体裁：五言律诗

我家淮水上，孝义夙多闻。邑屋封华表，丘园聘束纁。久嗟毛义檄，更叹董生文。白石山中去，吾将问隐君。
赠道士谢草池
作者：马祖常
朝代：元
体裁：七言绝句

昨日西宫谢道士，独抱古琴归洞房。半晴半雨天气润，不出山门秋昼长。
赠都省掾金世用
作者：马祖常
朝代：元
体裁：七言律诗

丞相东曹汉省郎，青云布武近含光。龙门千丈鱼先上，辽水三秋雁作行。伯仲埙篪今又合，季昆金玉古犹光。脊鸰原畔多春草，亲令儿童禁牧羊。
赠里人别因寄祖义祖烈
作者：马祖常
朝代：元
体裁：五言律诗

万里天南地，逢君似到乡。欲同观海屿，忽别上河梁。楚树思题叶，淮僧忆借航。归时报兄弟，莫遣石田荒。
赠陈众仲秀才缬云辞
作者：马祖常
朝代：元

缬云织波射金水，郎君水西著皮履。南陌紫尘十丈高，捋须买酒意气豪。万里将书凭好鸟，荔枝千颗团团小。天津不隔少微星，阊阖门开夜光晓。
赠陈众仲缬云辞
作者：马祖常
朝代：元
体裁：乐府曲辞

缬云织波射金水，郎君水西着皮履。南陌紫尘十丈高，捋须买酒意气豪。万里将书凭水鸟，荔枝千颗团团小。天津不隔少微星，阊阖门开夜光晓。
赠陈玉林道士
作者：马祖常
朝代：元
体裁：七言律诗

学士书名御榻前，先生归卧大江边。飞龙亭在山还好，伏虎丹成鼎不穿。万顷玉林烟满地，九重金阙日升天。圣君若许秦淮去，拟借云房宿一年。
赤壁图
作者：马祖常
朝代：元
体裁：七言绝句

三国周郎赤壁西，江山虽好夕阳低。他年铜雀分香妓，犹恨回船战炬迷。
赵中丞折枝图 其三 芙蓉
作者：马祖常
朝代：元

馆娃宫里醉西施，不觉秋生水殿时。酒病却嫌丹粉恶，洗妆天上影娥池。
赵中丞折枝图 其四 山茶
作者：马祖常
朝代：元

火齐珠红拂翠翘，石家步障晓寒消。千枝蜡炬烧春夜，羯鼓催花打六么。
赵中丞折枝图·其一
作者：马祖常
朝代：元
体裁：七言绝句

洛阳春雨湿芳菲，万斛胭脂染舞衣。帐底金盘承蜜露，东家蝴蝶不须飞。
赵中丞折枝图·其三
作者：马祖常
朝代：元
体裁：七言绝句

馆娃宫里醉西施，不觉秋生水殿时。酒病却嫌丹粉恶，洗妆天上影蛾池。
赵中丞折枝图·其二
作者：马祖常
朝代：元
体裁：七言绝句

乘槎使者海西来，移得珊瑚汉苑栽。只待绿阴芳树合，蕊珠如火一时开。
赵中丞折枝图·其四
作者：马祖常
朝代：元
体裁：七言绝句

火齐珠红拂翠翘，石家步障晓寒消。千枝臈炬烧春夜，羯鼓催花打六幺。
赵中丞折枝图·牡丹
作者：马祖常
朝代：元

洛阳春雨湿芳菲，万斛胭脂染舞衣。帐底金盘承蜜露，东家蝴蝶不须飞。乘槎使者海西来，移得珊瑚汉苑栽。只待绿阴芳树合，蕊珠如火一时开。馆娃宫里醉西施，不觉秋生水殿时。酒病却嫌丹粉恶，洗妆天上影娥池。火齐珠红拂翠翘，石家步障晓寒消。千枝蜡炬烧春夜，羯鼓催花打六么。
赵氏宗室画水石
作者：马祖常
朝代：元
体裁：七言绝句

生平已识赵王孙，竹素何年画石根。万里南云秋似水，直容艇子到柴门。
跋扇头郝隆晒书图
作者：马祖常
朝代：元
体裁：七言绝句

腹笥便便贮五经，天过夜半失文星。蠹鱼不觉芸香苦，肯信肠中有汗青。
踏水车行
作者：马祖常
朝代：元

松槽长长栎木轴，龙骨翻翻声陆续。父老踏车足生茧，日中无饭倚车哭。乾田荦确稚禾槁，高天有雨不肯下。富家操金射民田，但喜市头添米价。人生莫作耕田夫，好去公门为小胥。日日得钱歌饮酒，朝朝买绢与豪奴。识字农夫年四十，脚欲踏车脚失力。宛转长谣卧陇间，谁能听此无悽恻。
踏水车行
作者：马祖常
朝代：元
体裁：乐府曲辞

松槽长长栎木轴，龙骨翻翻声陆续。老父踏车足生茧，日中无饭倚车哭。乾田荦确稚禾槁，高天有雨不肯下。富家操金射民田，但喜市头添米价。人生莫作耕田夫，好去公门为小胥。日日得钱歌饮酒，朝朝买绢与豪奴。识字农夫年四十，欲踏车脚脚失力。宛转长谣陇卧间，谁能听此无悽恻。
车簇簇行
作者：马祖常
朝代：元

李陵台西车簇簇，行人夜向滦河宿。滦河美酒斗十千，下马饮者不计钱。青旗遥遥出华表，满堂醉客俱年少。侑杯小女歌《竹枝》，衣上翠金光陆离。细肋沙羊成体荐，共讶高门食三县。白发从官珥笔行，毳袍冲雨桓州城。
载酒堂
作者：马祖常
朝代：元
体裁：七言绝句

春来海国荔枝红，都属儋州秃鬓翁。载酒堂高天地小，风流岂在百年中。
辛良史披沙集诗
作者：马祖常
朝代：元
体裁：五言律诗

未可披沙拣，黄金抵自多。悠悠今古意，落落短长歌。秋塞鸣霜铠，春房剪画罗。吟边变馀发，萧飒是阴何。
过故相宅
作者：马祖常
朝代：元

瓦坠当檐燕不来，白头老妾卖花栽。旧时小吏今身贵，羞近门西上马台。
过故相宅·其一
作者：马祖常
朝代：元
体裁：七言绝句

故相门閒草自春，宅基一半属他人。可怜掉臂当时客，尽是风吹路上尘。
过故相宅·其二
作者：马祖常
朝代：元
体裁：七言绝句

瓦坠当檐燕不来，白头老妾买花栽。旧时小吏今身贵，羞近门西上马台。
过文著作家
作者：马祖常
朝代：元
体裁：五言律诗

谁住街西屋，文昌著作臣。茶瓯宜客静，书帙觉予亲。栽竹应栖凤，操觚定获麟。青藜明夜半，北极动星辰。
过钱塘
作者：马祖常
朝代：元
体裁：七言律诗

老翁八十能锄豆，记得江南亡国时。骄将临边方弃甲，孱王入海却张旗。过秦才子方头白，辞汉仙人岂泪垂。东观史臣班马行，乞书今古作元龟。
还过龙门
作者：马祖常
朝代：元

紫塞秋高凤辇回，龙门有客去还来。荡摩日月昆崙坼，吐纳风云混沌开。天帝有神司主宰，地灵无力戴崔嵬。谁吹石濑成飞雨，不使时人污酒杯。
还过龙门
作者：马祖常
朝代：元
体裁：七言律诗

紫塞秋高凤辇回，龙门有客去还来。荡摩日月昆崙坼，吐纳风云混沌开。天帝有神司主宰，地灵无力戴崔嵬。谁知石濑成飞雨，不使时人污酒杯。
追和许浑游溪夜回韵
作者：马祖常
朝代：元

溪水连云过竹间，溪声云影半潺潺。鹤来近屋童看熟，鹭下长松客对閒。直待月痕侵石坞，还期烟色认柴关。人生岂独官为贵，好向君王乞越山。
追和许浑游溪夜回韵
作者：马祖常
朝代：元

溪水连云过竹间，溪声云影半潺潺。
鹤来近屋童看熟，鹭下长松客对闲。
每待月痕侵石坞，还期烟色认柴关。
人生岂独官为贵，好向君王乞越山。
送人之陜省幕和韵
作者：马祖常
朝代：元
体裁：五言律诗

绶带惊沙鹤，纱巾逐海鸥。骊山泉未冷，华岳树先秋。路出汾阳里，衣仍晏子裘。风流莲幕羡，君岂叹淹留。
送人自淮南卖田还江陵
作者：马祖常
朝代：元
体裁：五言排律

楚国方城外，江陵汉水边。俊才多显达，高士亦留连。济济夫君美，栖栖独尔怜。如何无紫橐，尚此有红莲。归觅千头橘，行荒二顷田。相逢还又别，春水看浮船。
送侍御之南台
作者：马祖常
朝代：元
体裁：七言律诗

云蕊天然拂曙桥，钟陵松桧识南朝。临书应忆晨趋漏，把酒何妨夜听潮。官美当年裁锦绣，时清今日奏箫韶。伫观召对通明殿，别拟题诗寄使轺。
送侯嵓亮
作者：马祖常
朝代：元
体裁：七言绝句

西南万里青山路，君在峨眉第几重。莫爱平羌江上水，明年京国约相逢。
送侯广彦秀才
作者：马祖常
朝代：元
体裁：五言律诗

淮水清无石，君行去路赊。分金知鲍叔，问字见侯芭。云满山遮路，天高雨送霞。士贫方傲世，白发岂多嗟。
送光州陈仲礼知州任满北上
作者：马祖常
朝代：元
体裁：五言排律

太守官仍贵，王畿路岂赊。歌骊君独喜，絷马我兴嗟。髦士应朝请，群公论汝嘉。送行无酒榼，归去有书车。鲁望云浮树，淮空雨断霞。雁来犹为稻，鹭下独怜沙。宗器知瑚琏，祥金未镆铘。汉庭须贾谊，扬宅失侯芭。涉历川涂异，游观景物华。秋风河汉侧，被发泛灵槎。
送刘侍仪祠祭北镇医无闾
作者：马祖常
朝代：元
体裁：五言排律

名镇坤维左，雄藩碣石边。宵明观海日，春媚禊河川。塞道迷沙碛，邮亭过玉田。骕骦怜驲骑，袯襫费羊毡。亦有鲛人室，应无鳝户船。山椒云物异，天角斗枢偏。望美祠官贵，时清祀事专。祝禧孚感格，锡福待敷宣。
送别李彦方宪副之官
作者：马祖常
朝代：元
体裁：古风

昔在翰林日，与子同官联。出入文史间，篇章杂朱玄。饮酒学士家，走马大道边。各不识时贵，浩气超八埏。今兹两秃翁，短发咸被肩。睽违谅不乐，国宪属持宣。八州多疲氓，豪吏争控拳。击搏并煦妪，所施务兼全。期子上报政，慰我心惓惓。
送华山隐之宗阳宫
作者：马祖常
朝代：元

江阁鱼龙近，山房雾雨多。地清天不暑，池曲水无波。笋箨迎书带，樱桃送锦窠。呦呦呼伴鹿，唼唼换经鹅。养素行编屦，乘閒坐织蓑。几篇餐玉法，一帙醮星科。香灺沈银叶，衣裾佩紫荷。丹光留海月，绛景出松萝。醉忆泉浮乳，幽怜石烂柯。神君攀绿桂，天女踏青莎。邀客登山顶，寻真入涧阿。洞箫吹道曲，云纸写鱼歌。予发今如此，君心可奈何！高谈见明月，为我问娑罗。
送华山隐之宗阳宫
作者：马祖常
朝代：元
体裁：五言排律

江阁鱼龙近，山房雾雨多。地清天不暑，池曲水无波。笋箨迎书带，樱桃送锦窠。呦呦呼伴鹿，唼唼换经鹅。养素行编屦，乘閒坐织蓑。几篇餐玉法，一帙醮星科。香灺沉银叶，衣裾佩紫荷。丹光留海月，绛景出松萝。醉忆泉浮乳，幽怜石烂柯。神君攀绿桂，天女踏青莎。邀客登山顶，寻真入涧阿。洞箫吹道曲，云纸写鱼歌。予发今如此，君心可奈何。高坛见明月，为我问娑罗。
送华山隐之宗阳宫
作者：马祖常
朝代：元
体裁：诗

江阁鱼龙近，山房雾雨多。
地清天不暑，池曲水无波。
笋箨迎书带，樱桃送锦窠。
呦呦呼伴鹿，唼唼换经鹅。
养素行编屦，乘闲坐织蓑。
几篇餐玉法，一帙醮星科。
香灺沈银叶，衣裾佩紫荷。
丹光留海月，绛景出松萝。
醉忆泉浮乳，幽怜石烂柯。
神君攀绿桂，天女踏青莎。
邀客登山顶，寻真入涧阿。
洞箫吹道曲，云纸写鱼歌。
予发今如此，君心可奈何！
高谈见明月，为我问娑罗。
送华山隐之宗阳宫
作者：马祖常
朝代：元

江阁鱼龙近，山房雾雨多。
地清天不暑，池曲水无波。
笋箨迎书带，樱桃送锦窠。
呦呦呼伴鹿，唼唼换经鹅。
养素行编屦，乘闲坐织蓑。
几篇餐玉法，一帙醮星科。
香灺沉银叶，衣裾佩紫荷。
丹光留海月，绛景出松萝。
醉忆泉浮乳，幽怜石烂柯。
神君攀绿桂，天女踏青莎。
邀客登山顶，寻真入涧阿。
洞箫吹道曲，云纸写鱼歌。
予发今如此，君心可奈何？高谈见明月，为我问娑罗。
送卫大隐卜者
作者：马祖常
朝代：元
体裁：古风

饮马芦沟河，水寒伤马骨。牧羊居庸关，草短饿羊腹。君行苦匆匆，我且无握粟。陟冈望高云，东南有黄鹄。
送可升法师祠武当山
作者：马祖常
朝代：元
体裁：五言排律

华芝三曲盖，灵驭九龙车。人喜仙官至，谁云帝阙赊。山神驱黑虎，真侣耀朱蛇。石发松膏雾，天衣雨织霞。涧青春舞藻，岩紫昼垂花。醮席罗星斗，宾筵竞鼓笳。乘槎过博望，噀酒问栾巴。竭泽无鱼罟，施逵有兔罝。熙熙归化域，迟汝报重华。
送史显甫之南台
作者：马祖常
朝代：元
体裁：七言律诗

江东宛在国门南，台府治书即坐谈。十道廉车弹鬼蜮，百城公椟问楩楠。高名不倩官为贵，雅士方知俗可惭。使节赐环君莫厌，侍臣催入待传柑。
送史正翁经历之嘉兴
作者：马祖常
朝代：元

京华春满眼，楚客榜船归。花送行衣舞，莺从上苑飞。莼鲈随俸入，桑苧接田肥。铃阁文书少，还知小吏稀。
送同年赵继清尹安陆
作者：马祖常
朝代：元

席帽文场里，于今十七年。白须俱满镜，墨绶独行田。鹈翼知吾刺，鸾栖觉汝贤。高才多晚达，未可叹迍邅。
送吏秉文祠岳渎还家
作者：马祖常
朝代：元
体裁：七言律诗

驿吏候官江汉晚，皇华星使赐袍光。金明缫藉得神玉，钿合文奁出内香。井络坤维山国壮，朝宗南纪海天长。过家下马歌桑梓，却笑相如负弩乡。
送周南翁之官池阳
作者：马祖常
朝代：元
体裁：古风

霏微桂丛绿雾深，集仙书殿秋沉沉。九华山影堕酒盏，便欲起拖青枫林。青枫林高霜叶赤，遥遥连云雁行急。蜀麻吴盐来往时，閒坐城楼听江笛。
送周南翁待制
作者：马祖常
朝代：元
体裁：五言律诗

鸡曙辞宫漏，鸥天趁客船。帝书鸾纸莹，母侍板舆鲜。林壑烟霞古，松楸雨露偏。儒臣文藻剧，陇表勒高阡。
送呼图克岱尔著作祠岳渎
作者：马祖常
朝代：元
体裁：七言律诗

日长东观著书清，绛荐龙香为帝擎。山岳发灵银瓮出，河宫迎节马图明。行观谣俗期星使，归奏蕃釐拜月卿。千里楚乡乘传去，关人应识弃繻生。
送四弟元学南归
作者：马祖常
朝代：元
体裁：七言律诗

吴松江水是莼羹，汝独南归不忆兄。问讯泥尘骑马出，曾如箫鼓擢船行。潮通海浦鲈先到，雨湿书芸蠹未生。好葺鸭栏当宅后，吾来同汝醉春城。
送天锡秀才
作者：马祖常
朝代：元
体裁：七言绝句

月宫丹桂三千树，都是嫦娥手自栽。谁折一枝江上种，秋风不到也花开。
送安庆路教王中夫
作者：马祖常
朝代：元
体裁：七言律诗

南国烟花一万重，船浮春水正溶溶。舒州城壮山偏护，博士官清印自封。夜诵挑灯吟蟋蟀，秋行携酒采芙蓉。仙人李白今应在，问讯时时过宿松。
送宋显夫南归
作者：马祖常
朝代：元

琵琶沟北识君初，藉甚才华二十馀。欲赋兔园干孝邸，不同狗监荐相如。潇湘路熟逢知己，韦杜天低望故居。携幼归来拜丘陇，南游莫恋武昌鱼。
送宋显夫南归
作者：马祖常
朝代：元
体裁：七言律诗

琵琶沟北识君初，藉甚才华二十馀。欲赋兔园干孝邸，不因狗监进相如。潇湘路熟逢知已，韦杜天低望故居。携幼归来拜丘垄，南游莫恋武昌鱼。
送宋诚夫大监祠海上诸神
作者：马祖常
朝代：元

上圣崇明祀，元臣属有文。内香开宝炷，制币出玄纁。授节临前殿，传胪听后军。酒清黄木庙，鱼祭武夷君。？母应回雨，天妃却下云。不劳风有隧，犹愿楚无氛。漕粟琅琊见，还珠合浦闻。穹苍天坱漭，溟渤气絪缊。龙户编鱼赋，鲛人织雾纹。畤祠光炯炯，宣室语欣欣。鹏运连番舶，轺归愿冀群。观书曾拜洛，歌赋不横汾。越水琉璃静，闽花茉莉熏。伏波封莫请，宵旰念华勋。
送客归扬州
作者：马祖常
朝代：元
体裁：七言律诗

扬子江头水拍天，人家种柳住江边。吴娃荡桨朝生浦，楚客吹箫月满船。锦缆忆曾游此地，琼花开不似当年。竹西池馆多红药，日日题诗舞袖前。
送客西归
作者：马祖常
朝代：元

陆机初入洛，王粲却归秦。春草无愁思，杨花送远人。
送幼度御史南游
作者：马祖常
朝代：元
体裁：古风

辞官亦有道，谐世亦有穷。君子尚高义，贱物不贱躬。含情适夷旷，潜心入玄中。弓旌或南出，求子江水东。
送庐山周道士
作者：马祖常
朝代：元
体裁：七言绝句

崆峒移得三珠树，独向江边种未成。南国祗应仙露少，却来天上泻金茎。
送忽都达儿著作祠岳渎
作者：马祖常
朝代：元

日长东观著书清，绛荐龙香为帝擎。山□发灵银瓮出，河宫迎节马图明。行观谣俗期星使，归奏蕃釐拜月卿。千里楚乡乘传去，关人应识弃繻生。
送扬州方教授
作者：马祖常
朝代：元
体裁：七言律诗

炀帝宫前锦缆舟，江都不是古扬州。船中镜铸芙蓉月，桥上箫吹杨柳秋。芹藻有歌来士子，鱼盐无赋到田畴。戴凭重席男儿事，莫向淮南怨白头。
送文璋甫入蜀省幕
作者：马祖常
朝代：元
体裁：七言绝句

蜀国海棠红似锦，况在濯锦江水边。见君西去饮君酒，恨无成都卖卜钱。
送文著作往鄂州谕南使
作者：马祖常
朝代：元
体裁：五言排律

大化均天施，皇图象岳宁。宣风依日月，发号布雷霆。貔虎严分镇，鹓鸾蔚在廷。芝茎联孔庙，蓂叶茂尧庭。珠米圆圆白，楼桑个个青。讴吟兴陇亩，游衍及郊坰。楚俗那三户，滇童信六经。已知含煦育，复此仰仪刑。使得皇华美，歌应湛露听。赐衣裁锦段，官酝应瑶瓶。上国崇怀服，熙朝尚德馨。鱼书閒粉蠹，鸡卜枉轺星。鄂渚翔鹦鹉，燕台念脊鸰。归途回四牡，枫树失江汀。
送文著作往鄂州谕南使
作者：马祖常
朝代：元

大化均天施，黄图象岳宁。宣风依日月，发号布雷霆。貔虎严分镇，鹓鸾蔚在廷。芝茎联孔庙，蓂叶茂尧庭。珠米圆圆白，楼桑个个青。讴吟兴陇亩，游衍及郊坰。楚俗那三户，滇童信六经。已知含煦育，复此仰仪刑。使得皇华美，歌应湛露听。赐衣裁锦段，官酝应瑶瓶。上国崇怀服，熙朝尚德馨。鱼书閒粉蠹，鸡卜枉轺星。鄂渚翔鹦鹉，燕台念鹡鸰。归途回四牡，枫树失江汀。
送李元章之陜县
作者：马祖常
朝代：元
体裁：五言律诗

周汉风流地，郎官出宰年。忧民思磬折，去国想官悬。种树连关右，栽花近洛川。莫嫌斋马瘦，春雨便行田。
送杜时可提举儒学
作者：马祖常
朝代：元
体裁：七言律诗

成都万里不可到，见君西去动我情。百鹃夜啼巴树远，双凫秋浴沧江清。学官米廪出邑屋，弟子书笈过金籯。三十儒冠桑梓国，犹记太常韶濩声。
送杨仲礼江浙提举儒学
作者：马祖常
朝代：元
体裁：五言排律

江海雄南服，衣冠重北门。仗云移振鹭，船雾送翔鹓。酒屡招人饮，文多与客论。名高依日月，道大信乾坤。官拜儒台贵，班联会府尊。斋厨还笋蕨，宾所尽兰荪。佐吏言犹雅，公庭礼不烦。过家欢上冢，去国恋承恩。田埭观鱼子，邻墙抚竹孙。光荣休负弩，歌鼓乐乡村。
送毛真人还山
作者：马祖常
朝代：元
体裁：七言律诗

朱提仙印碧霞裳，赐履承恩自尚方。雨洒石坛苔锦滑，日穿油幌竹书光。叶凫此日还沧海，汉鹄当年下建章。琪树万丛枝万本，江南归路水云香。
送毛真人还山
作者：马祖常
朝代：元

朱提仙印碧霞裳，赐履承恩自尚方。雨洒石坛苔锦滑，日穿油幌竹书光。叶凫此日还沧海，汉鹄当年下建章。琪树万丛芝万本，江南归路水云乡。
送湖广御史楚德尔
作者：马祖常
朝代：元
体裁：七言律诗

江汉清秋万里天，绣衣持斧正当年。泷溪船上芙蓉水，合浦珠还牡蛎田。台树霜寒飞白简，庭兰日暖护青毡。百城官属劳重问，自古难知即墨贤。
送焦德元先还大都监金经及首问家事·其一
作者：马祖常
朝代：元
体裁：七言绝句

塞岭松涛撼鸟窠，归人天际袅鸣珂。冰盘丹果维摩室，百斛金泥写贝多。
送焦德元先还大都监金经及首问家事·其二
作者：马祖常
朝代：元
体裁：七言绝句

到家纱縠已熏香，浴罢披襟对晚凉。千树碧梧阴满地，不思仙馆日偏长。
送牟景阳·其一
作者：马祖常
朝代：元
体裁：七言绝句

江东船去载丹橘，天北人来问碧云。知是故家书满室，苕溪他日约平分。
送牟景阳·其三
作者：马祖常
朝代：元
体裁：七言绝句

龙虎山边是上饶，山中羽服尽逍遥。春来笋蕨应无数，况有仙家送酒瓢。
送牟景阳·其二
作者：马祖常
朝代：元
体裁：七言绝句

清袍儒士汉淹留，词赋相如亦倦游。桂树山中生满石，借船同去觅沧洲。
送王伯弘平章
作者：马祖常
朝代：元
体裁：五言排律

衮职华虫粲，台阶象纬明。世须先谷帛，治理后章程。所贵求儒效，何劳得论衡。退公无候吏，饮介有诸生。枫陛都俞密，槐庭属望清。助耕千亩藉，谢绝五侯鲭。疏传专高节，韦贤擅令名。臣工商相重，乡国鲁公荣。汶水春疏鲔，徂松夏啭莺。来宜思舜慕，去合体尧情。尚酝随飞骑，宫衣满赐籯。曹装应再趣，莫拟种黄精。
送王参政上京奏选·其一
作者：马祖常
朝代：元
体裁：七言律诗

滇池细马踏龙沙，宰相朝天路不赊。峡里琴香春作乳，月中珠树夜成花。三千礼乐尊儒术，百二山河壮帝家。鱼上禹门无点额，直郎宣奏日当衙。
送王参政上京奏选二首
作者：马祖常
朝代：元

滇池细马踏龙沙，宰相朝天路不赊。峡里琴泉春作乳，月中珠树夜成花。三千礼乐尊儒术，百二山河壮帝家。鱼上禹门无点额，直郎宣奏日当衙。千官吉日听宣麻，白发文臣帝汝嘉。池凤有毛皆五色，蕊珠无树不三花。绿绨诏底书分雨，红锦囊中字剪霞。天路北盘三十六，归时秋月满京华。
送王参政上京奏选二首·其一
作者：马祖常
朝代：元

滇池细马踏龙沙，宰相朝天路不赊。峡里琴泉春作乳，月中珠树夜成花。三千礼乐尊儒术，百二山河壮帝家。鱼上禹门无点额，直郎宣奏日当衙。
送王参政上京奏选二首·其二
作者：马祖常
朝代：元
体裁：七言律诗

千官吉日听宣麻，白发文臣帝汝嘉。池凤有毛皆五色，蕊珠无树不三花。绿绨诏底书分雨，红锦囊中字剪霞。天路北盘三十六，归时秋月满京华。
送王眉叟真人
作者：马祖常
朝代：元

秋晖上寒竹，白鹤立苍苔。石洞松花落，云房涧水来。弹琴翻道曲，捣药应猿哀。别浦回船急，孤山看早梅。
送王眉叟真人还钱塘
作者：马祖常
朝代：元
体裁：七言律诗

涛江秋半潮头起，来鹤亭高瞰雪堆。白氎仙衣分鹭羽，绿华洞府乞松栽。閒留长日人间住，独伴飞云海上回。何事而今东去疾，孤山十月早梅开。
送王秀才南归
作者：马祖常
朝代：元
体裁：七言绝句

梁园赋雪汉枚皋，不去江南左把螯。听得吴船溪上发，恨无青竹截长篙。
送符镇抚之官
作者：马祖常
朝代：元
体裁：五言律诗

金符传拜将，白羽看麾军。吹角弓横月，开旗马望云。舅家书尽读，新府令初闻。油幕风流盛，吾归诧隐君。
送胡古愚归东阳·其一
作者：马祖常
朝代：元
体裁：七言律诗

藉藉诗中一世豪，瑶池三度食蟠桃。小移夜雨红兰桨，旋剪春风白纻袍。供奉冰衔从古贵，东阳酒价近来高。行台若见王公子，道我官曹似马曹。
送胡古愚归东阳·其二
作者：马祖常
朝代：元
体裁：七言律诗

沈约才清不耐秋，归艎南去漫夷犹。还家少拂双鸳被，到阙重修五凤楼。袍色映江荣锦里，诗声传纸快书邮。兰溪尽烛非莲炬，春早来从十二旒。
送胡古愚还越·其三
作者：马祖常
朝代：元
体裁：七言绝句

秋树红时客欲归，江寒潮小鹭空飞。东阳有酒赊来饮，莫问桐庐借钓矶。
送胡古愚还越·其二
作者：马祖常
朝代：元
体裁：七言绝句

壮风吹雁不成行，客子江边上夜航。剡纸题诗三百首，人来为我说钱塘。
送胡古愚还越二首
作者：马祖常
朝代：元

越江秋水得霜清，夜夜天南婺女明。客子布衣风又急，世间无用是才名。送客归山天正霜，吴江蟹美橘初黄。上林千树樱桃熟，莫恋金华是故乡。
送胡古愚还越二首·其一
作者：马祖常
朝代：元
体裁：七言绝句

越江秋水得霜清，夜夜天南婺女明。客子布衣风又急，世间无用是才名。
送胡古愚还越二首·其二
作者：马祖常
朝代：元
体裁：七言绝句

送客归山天正霜，吴江蟹美橘初黄。上林千树樱桃熟，莫恋金华是故乡。
送胡长史之浙宪
作者：马祖常
朝代：元
体裁：七言律诗

浙水秋涛溢尾闾，外台清政自涵虚。七州课最求儒效，一府分曹责吏书。冰檗久知谐素履，风霜兹复见廉车。春坊记我曾联属，悬喜迎亲侍板舆。
送胡震亨巡检
作者：马祖常
朝代：元
体裁：七言律诗

猎猎双弓骑气张，古来逢掖试穿杨。清江镜铸芙蓉月，绿酒筵开玳瑁堂。稻熟万塍初下水，橘垂千树已经霜。蓝袍包里迎丞簿，莫负尚书荐鹗章。
送艾伯苍归江西
作者：马祖常
朝代：元
体裁：古风

豫章艾生衣逢掖，京国行歌发半白。石渠诸儒论秦灰，官高不肯虚左席。暮春南行上邹峄，更观古刻封禅石。惨淡野阴生布袖，壮士长年饥饿厄。
送苏子宁赴岭北省幕
作者：马祖常
朝代：元
体裁：五言律诗

鸡塞鸣秋柝，龙沙列夜营。赐衣俱鲁缟，给饷尽吴粇。野井冰生夏，寒天雪没晴。藩垣资赞画，幕府正知名。
送苏州卜者
作者：马祖常
朝代：元
体裁：七言律诗

几岁京华赁屋居，得官犹苦食无鱼。成都谁问君平卜，江左人知郭璞书。春水浮空波缓缓，秋机织字锦舒舒。虎丘剩饮千钟酒，醉里高歌唱阖闾。
送萨天锡南归
作者：马祖常
朝代：元
体裁：七言律诗

千里钟陵路不遥，银河可惜未通潮。龙江拟去浮三翼，雁岭翻来给一轺。愧有简书烦远使，恨无诗句咏前朝。清溪水涨荷花满，留水南床再见招。
送董仁甫之西台幕
作者：马祖常
朝代：元

西南万里地，诏属大行台。
秦树浮天去，巴江带雪来。
山河无用险，邦国正需才。
台幕风流美，书签想尽开。
送董仁甫之西台幕
作者：马祖常
朝代：元

西南万里地，诏属大行台。秦树浮天去，巴江带雪来。山河无用险，邦国正须才。台幕风流美，书签想尽开。
送袁伯长归浙东·其三
作者：马祖常
朝代：元
体裁：古风

鸡鸣戒仆御，具食起就涂。仅取资给周，岂谓车骑都。行过青齐野，忍见人逃逋。翁姑累带索，跟胫无完肤。即欲与盘飧，但可饱一夫。迟迟去国旌，能得不疾驱。
送袁伯长归浙东·其二
作者：马祖常
朝代：元
体裁：古风

玄图详鸟官，丹经谱黄银。羲娲凿崆峒，罗列大法陈。蔚矣夫子胸，如天悬星辰。英声发为辞，商盘袭周豳。王官岂不众，虚席需儒臣。安车行有召，无弄越水春。
送袁伯长归浙东二首
作者：马祖常
朝代：元

龙角不如犀，常不生马厩。麟趾不如牛，终当在君囿。我行泰山阿，日观望朝候。见子被云服，家居夹灵鹫。揖之不得近，跂慕尘光后。鸡鸣戒仆御，具食起就涂。仅取资给周，岂谓车骑都。行过青齐野，忍见人逃逋。翁姑累带索，跟胫无完肤。即欲与盘餐，但可饱一夫。迟迟去国旌，能得不疾驱。
送袁伯长归浙东二首·其一
作者：马祖常
朝代：元
体裁：古风

龙角不如犀，常不生马厩。麟趾不如牛，终当在君囿。我行泰山阿，日观望朝候。见子被云服，家居夹灵鹫。揖之不得近，跂慕尘光后。
送袁伯长归浙东二首·其二
作者：马祖常
朝代：元

鸡鸣戒仆御，具食起就涂。仅取资给周，岂谓车骑都。行过青齐野，忍见人逃逋。翁姑累带索，跟胫无完肤。即欲与盘餐，但可饱一夫。迟迟去国旌，能得不疾驱。
送西台治书张孝锡
作者：马祖常
朝代：元
体裁：七言律诗

关符先过汉祠州，乡国淹迟父老留。黄竹有歌天子圣，青蒲无伏谏臣忧。黄河夜落鱼龙上，华岳天低草树浮。万里西南观黜陟，厅前泾渭已分流。
送许诚夫大监祠海上诸神
作者：马祖常
朝代：元
体裁：五言排律

上圣崇明祀，元臣属有文。内香开宝炷，制币出玄纁。授节临前殿，传胪听后军。酒清黄木庙，鱼祭武夷君。飓母应回雨，天妃却下云。不劳风有隧，犹愿楚无氛。漕粟琅琊见，还珠合浦闻。穹苍天坱漭，溟渤气絪缊。龙户编鱼赋，鲛人织雾纹。畤祠光炯炯，宣室语欣欣。鹏运连番舶，轺归愿冀群。观书曾拜洛，歌赋不横汾。越水琉璃静，闽花茉莉熏。伏波封莫请，宵旰念华勋。
送贡仲章学士
作者：马祖常
朝代：元
体裁：七言律诗

名山星使汉官仪，原隰光华四牡驰。光武不矜铜马式，王褒先颂碧鸡祠。江云浮树春船稳，野雨鸣檐夜枕移。白发故人相忆苦，可能千里寄梅枝。
送贡秀才还江东别业上寿
作者：马祖常
朝代：元
体裁：七言排律

雅歌誊写碧云笺，共诧灵椿寿八千。天上飞光无短景，人间上寿有长年。看花晓坞扶鸠杖，涨水春池上鹢船。秀发疏疏松并绿，方瞳炯炯漆争玄。诸郎玉雪庭前满，仲氏文章海内传。养老会逢亲执爵，逸书重喜诵亡篇。琴囊红蹙天吴锦，宿榻青裁海艾毡。太史占祥南极下，宰官造命泰阶前。云林旧业青山近，白首江东愿一廛。
送赵敬甫侍御赴江西镇
作者：马祖常
朝代：元
体裁：七言律诗

南昌会府盛才猷，骢马辞天又此游。二十八州当左辖，几千百里望前旒。江明旌节文鱼跃，秋入衣裳画鹢浮。若见昔年徐孺子，急须下榻问名流。
送道士赵虚一祠海岳
作者：马祖常
朝代：元
体裁：七言律诗

三珠树影满云间，万里南天去鹤閒。弱水浮舟求玉磬，玄都结袜系瑶环。吹箫谷口云遮路，贳酒江边月动山。仙子无心问尘俗，手中空握五芝还。
送邵从圣官临淮·其一
作者：马祖常
朝代：元
体裁：五言绝句

白发沧洲叟，今为汉戟郎。逢君淮上去，伫立看归艎。
送邵从圣官临淮·其三
作者：马祖常
朝代：元
体裁：五言绝句

春水淮鱼美，秋田楚稻香。翰林多故事，君莫弃书囊。
送邵从圣官临淮·其二
作者：马祖常
朝代：元
体裁：五言绝句

素月生淮浦，青山对县门。劝农明府在，种树长儿孙。
送邵从圣官临淮·其四
作者：马祖常
朝代：元
体裁：五言绝句

少小淮边住，蠙珠不易求。因知新县令，斋马问春畴。
送郭巨卿之南台
作者：马祖常
朝代：元
体裁：五言律诗

台府涛江外，官清吏报稀。印朱涂野霭，研沈滴山霏。列镇幽明入，方州殿最归。羡君高步稳，悔我弃荷衣。
送郭用可教授云南郡
作者：马祖常
朝代：元
体裁：古风

驲骑道邛笮，拖舟绝牂牁。西南古朱天，谣俗杂奇讹。軵饷仍烓爨，毛裳啖鲜蠃。良金饰长锻，翁季辄交劘。官家善羁縻，犷狞受扪摩。君往教其人，为国扬馀波。同文实同化，万里归讴歌。
送鄂通苏苏副河南宪·其一
作者：马祖常
朝代：元
体裁：七言绝句

绛阙云低白昼迟，芙蓉露下倚秋池。船逢打雨淇门岸，却忆京华把酒卮。
送鄂通苏苏副河南宪·其二
作者：马祖常
朝代：元
体裁：七言绝句

河下浑黄积石来，大梁城下怒如雷。今年宿麦深何许，使者行田看几回。
适意
作者：马祖常
朝代：元
体裁：五言律诗

梦想苍龙阙，盘桓汝水滨。郡侯偏爱客，秋雨更留人。馔盛尝鲈鲙，樽空倒角巾。羁愁不能遣，争奈二毛新。
道士山房
作者：马祖常
朝代：元
体裁：七言绝句

高梧疏竹清秋里，过雁流云细雨中。石藓漫阶连碧绣，肉芝缘壁长丹红。
道士弹琴图
作者：马祖常
朝代：元
体裁：七言绝句

龙门千尺高桐树，天上移来石上栽。斲得春雷鸣玉涧，青鸾黄鹄一时回。
道士阶下生竹
作者：马祖常
朝代：元
体裁：七言绝句

渭川淇园有閒地，如何曲屈在丹房。应是葛陂化龙种，空教诗客咏筼筜。
郎中苏公哀挽
作者：马祖常
朝代：元
体裁：五言律诗

墓门翁仲泣，秋草九原深。身世书盈屋，乡园树满林。故人多执绋，令子早冠簪。曾作阳关曲，今成薤露吟。
都城南有道者居名松鹤堂暇日同东平王继学为避暑之游因作松鹤联句
作者：马祖常
朝代：元

偃云耸层霄，惊露落古雪。虬枝喜垂涧，鹭羽陋鸣垤。蟠石千岁苓，顶朱百龄血。胎禽哺春巢，乳脂凝冱节。舞盖竽籁喧，啄粒苔藓齧。玄玉熏麝煤，碧胫隘鸡桀。陟岳秦爵崇，授甲卫轩劣。沐发豹雾深，引吭凤竹裂。风驭八极小，河舟三翼拙。鲁缟曳缡褷，夏社挺巀嶭。任重明堂材，言归华表别。拳缩包胥立，坚刚伯夷烈。延世饵方液，顾步炫高洁。作室擅兹美，观物入独阅。誓将束囊书，从尔解佩玦。
都城南有道者居名松鹤堂暇日同东平王继学为避暑之游因作松鹤联句
作者：马祖常
朝代：元
体裁：古风

偃云耸层霄，惊露落古雪。虬枝憙乘涧，鹭羽陋鸣垤。蟠石千岁苓，顶朱百龄血。胎禽哺春巢，乳脂凝冱节。舞盖竽籁喧，啄粒苔藓齧。玄玉薰麝煤，碧胫溢鸡□。陟岳秦爵崇，授甲卫轩劣。沐发豹雾深，引吭凤竹裂。风驭八极小，河舟三翼拙。鲁缟曳缡褷，夏社挺巀嶭。任重明堂材，言归华表别。拳缩包胥立，坚刚伯夷烈。延世饵芳液，顾步炫高洁。作室擅兹美，观物入独阅。誓将束囊书，从尔解佩玦。
都城粟氏玩芳亭
作者：马祖常
朝代：元
体裁：五言律诗

岁序催人老，韶华逐酒浓。开尊应数数，闭户岂重重。花朵山猿折，斋厨竹笋供。京尘衣不染，犹得媚春容。
都门一百韵用韩文公会合联句诗韵
作者：马祖常
朝代：元

返躬操耒耜，奉身寡帷幕。田居水舂硙，城宿霜鸣柝。凝尘尚沈冥，幽赏任飘泊。行歌鲜同欢，起舞真独作。啸咏气颇雄，攀跻力或弱。樛木植幢荫，丑石掀兽恶。心耻妇女仁，志薄游侠诺。校书扬雄官，入粟卜式爵。娱情惬禽弄，失意被蜂蠚。佩履侍殿陛，觚牍宴馆阁。佣童饲栈驹，贱婢占屋鹊。上书愿封禅，监祠议尝礿。红璎缀花房，碧刺罥丛薄。春旗天仗浮，秋驾星河涸。补衮子何能，怀禄我所怍。英名袭莲炬，贵籍谢鱼钥。造谒每赧然，循默譬沃若。壁蜗涎篆欹，穴蚁战垒却。组绣红缕连，罨画翠色著。卿云羃邑屋，瑞雪涂郛郭。群儒修麟经，诸将宣豹略。请剑斩楼兰，传檄喻邛笮。贾区紫贝粲，酒炉银瓮铄。泼剌鲙翻砧，郭索蟹就缚。水戏斗鱼龙，山蒐献熊玃。奇服燕姬姹，獠语滇童愕。东郊买斗鸡，西市卖驯鹤。宛宛绿项凤，濯濯红头雀。豪僧佛宗开，大巫鬼物托。迎祥有时和，驱厉无旱虐。漕粟大庾盈，赋桔崇廥错。圈虎割肉喂，鞲鹰搏禽嚼。荔丹贡瓯闽，橘颗苞沔鄂。能赋皆邹枚，飞翰尽卢骆。未央曲罘罳，长杨市羽缴。閒棋遇笑仙，杂剧坐忘疟。佽飞头虎毛，刑官面瓜削。朝仪徵鲁生，庙献宾商恪。天池漾文波，海岛通潜壑。妇功春蚕溢，穑事秋田穫。器美镂桐梓，冶良铸钱镈。街樾布虚阴，观阙翔寥廓。治廷播训敕，清边禁剽掠。穷发炙驼蹄，句丽醢熊脚。诘奸锄大猾，恤隐发深瘼。灵圃白兽游，禁籞黄鹄落。时方追古治，事乃继畴昨。巢橧尚羊裘，荜门仍苇箔。周封表镇望，禹画首河洛。声名惜马缨，音律辨牛铎。郎署纡银艾，王邸施丹雘。辙浚千车驰，尘坌万马跃。碣石入渤澥，太行分岭崿。士女工鞶丝，王孙带河橐。清明日月悬，统正宇宙拓。分行下观风，立听上宣噩。服官绮纚属，虞衡鞟旁魄。腒■贩泽国，乳湩给沙漠。木禾神所食，石蜜刀乃斫。天枢夹杓垣，日畿络雄幕。鼎岂以金铸，山岂以铜凿。戴凭席重重，周舍言谔谔。锡宴属在镐，咸秩亟祠霍。造邦象邰室，立法简汉约。吾生类凫鹥，贱迹杂兔貉。囊书烂星芒，匣剑瑩霜锷。雨耕稗频耨，月斸石或搏。寻真养三芝，求方问五药。传奇存山经，舆地指井络。悠悠秋剪菘，晏晏春食藿。亲欢戏假面，客至乐吹籥。恃才颇优游，使酒渐谐谑。山深木敷荣，野迥鹤寂寞。担簦踏槐黄，叠袂联棣萼。移官居旂常，职领专錞鑮。遮尘帽顶席，随俗屋盖蒻。俸钱具菹醢，饮馂尝膋臄。孤危众易倾，独立古难卓。徒跣防毒蛇，空拳困狂㹱。出弊季子裘，入舍居士屩。海运知化鹍，泥蟠见屈蠖。门高誉荀龙，才逸荐祢鹗。逍遥投壶歌，慷慨掷骰噱。有兴即骑行，无疑岂龟灼。俎豆观揖让，宾介谓献酢。风棂李涵冰，日幌樱裛酪。邻饥马通爨，市醉羊屠醵。耘德钐砺刃，称艺弩引彍。任情受世疵，肆志探古博。奏赋始中程，谏猎终失度。不念嫠恤纬，已谓童舞勺。寝兴避弹射，周折准规彟。襆被丘中琴，扬舲池上酌。桐孙迸空枝，竹稚穿石箨。南翁日种漆，北地日产柞。蓄厚用不踬，材众工岂格。甘泉祠犹清，西河居乃索。菁莪采衢谣，湛露兴徒咢。帝仁载大舆，臣诗埒微爝。史官详纂记，储以掩瓮粕。
都门一百韵用韩文公会合联句诗韵
作者：马祖常
朝代：元
体裁：古风

返躬操耒耜，奉身寡帷幕。田居水舂硙，城宿霜鸣柝。凝尘尚沉冥，幽赏任飘泊。行歌鲜同欢，起舞真独作。啸咏气颇雄，攀跻力或弱。樛木植幢荫，丑石掀兽恶。心耻妇女仁，志薄游侠诺。校书扬雄官，入粟卜式爵。娱情惬禽弄，失意被蜂蠚。佩履侍殿陛，觚牍宴馆阁。佣童饲栈驹，贱婢占屋鹊。上书愿封禅，监祠议尝礿。红璎缀花房，碧刺罥丛薄。春旗天仗浮，秋驾星河涸。补衮子何能，怀禄我所怍。英名袭莲炬，贵籍谢鱼钥。造谒每赧然，循默譬沃若。壁蜗涎篆攲，穴蚁战垒却。组绣红缕连，罨画翠色著。卿云羃邑屋，瑞雪涂郛郭。群儒修麟经，诸将宣豹略。请剑斩楼兰，传檄喻邛笮。贾区紫贝粲，酒垆银瓮铄。泼刺鲙翻砧，郭索蟹就缚。水戏斗鱼龙，山蒐献熊玃。奇服燕姬姹，獠语滇童愕。东郊买斗鸡，西市卖驯鹤。宛宛绿项凤，濯濯红头雀。豪僧佛宗开，大巫鬼物托。迎祥有时和，驱厉无旱虐。漕粟大庾盈，赋秸崇廥错。圈虎割肉喂，鞲鹰搏禽嚼。荔丹贡瓯闽，橘颗包沔鄂。能赋皆邹枚，飞翰尽卢骆。未央曲罘罳，长杨匝羽缴。闲棋笑遇仙，杂剧坐忘疟。佽飞头虎毛，刑官面瓜削。朝仪徵鲁生，庙献宾商恪。天池漾文波，海岛通潜壑。妇功春蚕溢，穑事秋田穫。器美镂桐梓，冶良铸钱镈。街樾布虚阴，观阙翔寥廓。治廷播训敕，清边禁摽掠。穷发炙驼蹄，勾丽醢熊脚。诘奸锄大猾，恤隐发深瘼。灵圃白兽游，禁籞黄鹄落。时方追治古，事乃继畴昨。巢橧尚羊裘，荜门仍苇箔。周封表镇望，禹画首河洛。声名惜马缨，音律辨牛铎。郎署纡银艾，王邸施丹雘。辙浚千车驰，尘坌万马跃。碣石入渤澥，太行分岭崿。士女工鞶丝，王孙带河橐。清明日月悬，统正宇宙拓。分行下观风，立听上宣噩。服官绮纚属，虞衡鞟旁魄。腒䐹贩泽国，乳湩给沙漠。木禾神所食，石蜜刀乃斫。天枢夹杓垣，日畿络雄莫。鼎岂以金铸，山岂以铜凿。戴凭席重重，周舍言谔谔。锡宴属在镐，咸秋亟祠霍。造邦象邰室，立法简汉约。吾生类凫鹥，贱迹杂兔貉。囊书烂星芒，匣剑莹霜锷。雨耕稗频耨，月斸石或搏。寻真养三芝，求方问五药。传奇存山经，舆地指井络。悠悠秋剪菘，晏晏春食藿。亲欢戏假面，客至乐吹籥。恃才颇优游，使酒渐谐谑。山深木敷荣，野迥鹤寂寞。担簦踏槐黄，叠袂联棣萼。移官居旂常，职领专錞鑮。遮尘帽顶席，随俗屋盖箬。俸钱具菹醢，饮馂尝膋臄。孤危众易倾，独立古难卓。徒跣防毒蛇，空拳困狂㹱。出敝季子裘，入舍居士屩。海运知化鹍，泥蟠见屈蠖。门高誉荀龙，才逸荐祢鹗。逍遥投壶歌，慷慨掷骰噱。有兴即骑行，无疑岂龟灼。俎豆观揖让，宾介讲献酢。风棂李涵冰，日幌樱裛酪。邻饥马通爨，市醉羊屠醵。耘德钐砺刃，称艺弩引彍。任情受世疵，肆志探古博。奏赋始中程，谏猎终失度。不念嫠恤纬，已谓童舞勺。寝兴避弹射，周折准规彟。襆被丘中琴，扬舲池上酌。桐孙迸空枝，竹稚穿石箨。南翁日种漆，北地日产柞。蓄厚用不踬，材众工岂格。甘泉祠犹清，西河居乃索。菁莪采衢谣，湛露兴徒咢。帝仁载大舆，臣诗埒微爝。史官详纂记，储以□瓮粕。
鄢陵别南客
作者：马祖常
朝代：元
体裁：七言律诗

棱层林表白浮图，古鄢城高客望孤。秋雨喜沾梁土麦，暝烟愁合楚田芜。行人北上随沙雁，归客南还对渚凫。溱洧波清多草树，百年生聚尚绳枢。
鄢陵别南客
作者：马祖常
朝代：元

棱层林表白浮图，古鄢城高旅望孤。秋雨喜沾梁土麦，暝烟愁合楚田芜。行人北上随沙雁，归客南还对渚凫。溱洧波清多草树，百年生聚尚绳枢。
野兴
作者：马祖常
朝代：元

沧洲梅发月生波，屋角寒藤半挂萝。孤石隐林真似马，乱云渡水却如鹅。步随野老逢人少，閒过邻家有酒多。转忆淮南粳稻熟，夜归冲雨借田蓑。
钱塘潮
作者：马祖常
朝代：元
体裁：七言律诗

石桥西畔竹棚斜，閒日浮舟阅岁华。金凿悬崖开佛国，玉分飞瀑过人家。风杉鹤下春鸣垤，雨树猿啼暝蹋花。欲赁茭田来此住，东南更望赤城霞。
钱塘潮
作者：马祖常
朝代：元

石桥西畔竹棚斜，閒日浮舟阅岁华。金凿悬崖开佛国，玉分飞瀑过人家。风杉鹳下春鸣垤，雨树猿啼暝蹋花。欲赁茭田来此住，东南更望赤城霞。
锁院独坐书事口号·其一
作者：马祖常
朝代：元
体裁：七言绝句

松门行屋无人到，恰似篷船泊浪中。午夜风声敲雨点，梦回错认是渔翁。
锁院独坐书事口号·其七
作者：马祖常
朝代：元
体裁：七言绝句

吴娃梳妆赵女妒，楚王置酒章华台。走马还宫张夜乐，谁知乐极却生哀。
锁院独坐书事口号·其三
作者：马祖常
朝代：元
体裁：七言绝句

蜀相功业少陵知，万古千秋更有谁。泸水东流奏呜咽，褒中春草亦离离。
锁院独坐书事口号·其二
作者：马祖常
朝代：元
体裁：七言绝句

玉署之西松几树，那知当日是谁裁。若在山中濯雨雾，更有鹤巢无数来。
锁院独坐书事口号·其五
作者：马祖常
朝代：元
体裁：七言绝句

门前柳枝垂碧丝，闺中怨女惜春时。剪衣自缝寄征雁，不对妆奁画黛眉。
锁院独坐书事口号·其六
作者：马祖常
朝代：元
体裁：七言绝句

洛阳酒债斗十千，高楼青旗真可怜。牡丹芍药趁时节，王孙买笑掷金钱。
锁院独坐书事口号·其四
作者：马祖常
朝代：元
体裁：七言绝句

东山百尺瀑布泉，跳珠溅玉鸣夜弦。绿树冥冥野花落，莺啼春曙雨晴天。
閒题
作者：马祖常
朝代：元
体裁：古风

客来散我床上书，客去风吹忽成帙。平生情思苦爱诗，更喜坐啸销永日。京都王门可曳裾，鳌峰翠石相揶揄。睡醒茶瓯绿香满，谁能走马汗挥珠。
閒题·其一
作者：马祖常
朝代：元
体裁：七言绝句

视草堂□白昼迟，瀛洲仙子到来时。阁铃不响文书静，相对鳌峰日赋诗。
閒题·其二
作者：马祖常
朝代：元
体裁：七言绝句

上京七月燕雏飞，紫菊花开露入衣。雨霁关河秋意满，南都应望翠华归。
閒题树叶上
作者：马祖常
朝代：元

秋意凤城多，凉飙奈夜何？题诗满霜叶，不见洞庭波。
问燕
作者：马祖常
朝代：元
体裁：古风

紫燕尾涎涎，巢成引雏去。秋风巢泥落，燕去不知处。明年春社时，又来哺雏儿。不问主人谁，还可巢门楣。
间题树叶上
作者：马祖常
朝代：元
体裁：五言绝句

秋意凤城多，凉飙奈夜何。题诗满霜叶，不见洞庭波。
闻笛
作者：马祖常
朝代：元
体裁：五言绝句

昔在楚江上，笛声来夜舡。江深鱼龙动，明月下高天。
闽中山水
作者：马祖常
朝代：元
体裁：骚

有樛兮灌木，有穹兮崇屋。石矿兮洑渔，师乐兮榜连。
闽浙之交·其一
作者：马祖常
朝代：元
体裁：七言绝句

月出山头犬吠云，隔林钟磬鹤应闻。老僧见客閒留坐，风落松花满寺门。
闽浙之交·其三
作者：马祖常
朝代：元
体裁：七言绝句

九曲清溪下见鱼，云林濯濯对高居。南朝文物今都尽，惟有先生几卷书。
闽浙之交三首
作者：马祖常
朝代：元

闽峤人居罨画图，客行只欲望京都。笋舆轧轧相思岭，秋雨空濛叫鹧鸪。路入闽中尽翠微，家家蕉葛作秋衣。石墙遮竹松围屋，时有丹禽哺子归。山溪秋濑急飞淙，万斛跳珠溅石矼。闽女唱歌来漂苧，素馨花插髻丫双。
闽浙之交三首·其一
作者：马祖常
朝代：元
体裁：七言绝句

闽峤人居罨画图，客行只欲望京都。笋舆轧轧相思岭，秋雨空濛叫鹧鸪。
闽浙之交三首·其三
作者：马祖常
朝代：元
体裁：七言绝句

山溪秋濑急飞淙，万斛跳珠溅石矼。闽女唱歌来漂苧，素馨花插髻丫双。
闽浙之交三首·其二
作者：马祖常
朝代：元
体裁：七言绝句

路入闽中尽翠微，家家蕉葛作秋衣。石墙遮竹松围屋，时有丹禽哺子归。
陋巷
作者：马祖常
朝代：元
体裁：七言律诗

入巷无沟水不流，庭坳积潦拍阶浮。尘埃久隔陂塘净，云雾新和竹树幽。汛汛坐知双鹊喜，滔滔行想万人忧。今年吴会多粳稻，廊庙应须念有秋。
陪可用中议祠星于天宝宫
作者：马祖常
朝代：元

教命司诸席，元辰集醮筵。星君符介寿，岁纪辑安躔。炬焰天无夜，熏焚树有烟。音如缑岭上，拜似竹宫前。蕊笈祥延世，飙轮俨御仙。日馀青炜接，宿耀罽坛连。象纬昭重润，斋明祝大年。步虚垂佩响，奠币织文鲜。诚感将馨祀，神娱乐鼓渊。蕃釐归帝冑，孚祐播农田。
陪可用中议祠星于天宝宫
作者：马祖常
朝代：元
体裁：五言排律

教命司诸席，元辰集醮筵。星君符介寿，岁纪辑安躔。炬焰天无夜，熏焚树有烟。音如缑岭上，拜似竹宫前。蕊笈祥延世，飙轮俨御仙。日馀青炜接，宿耀罽坛连。象纬昭重润，斋明祝大年。步虚垂佩响，奠币织文鲜。诚感将馨祀，神娱乐鼓渊。蕃釐归帝胄，孚祐播农田。
陵州留别续总管
作者：马祖常
朝代：元
体裁：七言律诗

赁车同出凤凰城，十日还同问水程。烟浦买鱼宽客意，河梁分袂念交情。颂声拟刻山阳石，召节重驰使者旌。我去淮南茅屋底，著书先记续侯名。
集袁王二学士诗为首二句祖常足成之
作者：马祖常
朝代：元

石城月落鸦栖堞，秋浦天清雁拂檐。春送乱红浮酒面，山飘空翠湿书签。
集袁王二学士诗为首二句祖常足成之
作者：马祖常
朝代：元
体裁：七言绝句

石城月落鸦西堞，秋浦天清雁拂檐。春送乱红浮酒面，山飘空翠湿书签。
雕窝
作者：马祖常
朝代：元
体裁：七言绝句

山中骑马又连朝，秋雨初收暑尚骄。谁借星桥横两顶，天风吹动发萧萧。
雨霁
作者：马祖常
朝代：元
体裁：七言绝句

五月天气雨霁时，千门杨柳绿参差。日斜暑气清如水，手拂云光下凤池。
雪中登郡城西亭二首
作者：马祖常
朝代：元

石路屐齿滑，天风吹高寒。花明喜珠缀，竹瘦愁露漙。楚甸无层冰，霢霂土膏湿。更怜三角湖，澄彻瑩寒碧。
雪中登郡城西亭二首·其二
作者：马祖常
朝代：元

楚甸无层冰，霢霂土膏湿。更怜三角湖，澄彻瑩寒碧。
雪中登郡城西亭十首·其一
作者：马祖常
朝代：元
体裁：五言绝句

蹑云上层台，娟娟抚修林。杂佩遗江妃，远响听幽禽。
雪中登郡城西亭十首·其七
作者：马祖常
朝代：元
体裁：五言绝句

日读种树书，自喜丰年瑞。篮舆行田间，相劳兴嗣岁。
雪中登郡城西亭十首·其三
作者：马祖常
朝代：元
体裁：五言绝句

梅蕊发寒树，孤芳寄江沙。忽得云母屏，光色陵岁华。
雪中登郡城西亭十首·其九
作者：马祖常
朝代：元
体裁：五言绝句

楚甸无层冰，霢霂土膏湿。更怜三角湖，澄澈莹寒碧。
雪中登郡城西亭十首·其二
作者：马祖常
朝代：元
体裁：五言绝句

涧谷垂寒藤，冰光见鱼影。岁暮风雪交，敲瓶煮茶茗。
雪中登郡城西亭十首·其五
作者：马祖常
朝代：元
体裁：五言绝句

飞花堕横塘，镜影照宫额。天路韶华管，吹香慰幽客。
雪中登郡城西亭十首·其八
作者：马祖常
朝代：元
体裁：五言绝句

兔迹行可寻，马力寒亦劲。驰猎意已销，独坐有啸咏。
雪中登郡城西亭十首·其六
作者：马祖常
朝代：元
体裁：五言绝句

石路屐齿滑，天风吹高寒。花明喜珠缀，竹瘦愁露漙。
雪中登郡城西亭十首·其十
作者：马祖常
朝代：元
体裁：五言绝句

濛濛翳江屿，舣船夜问酒。路逢白发翁，憔悴看鱼笱。
雪中登郡城西亭十首·其四
作者：马祖常
朝代：元
体裁：五言绝句

燎桂熏我衣，出逢岁寒友。涧壑多幽阴，觞酒且击缶。
霞川
作者：马祖常
朝代：元
体裁：六言诗

越国山明罨画，剡溪陂泻云蓝。袍发故乡晴炫，船迷归路春酣。
项子虚鍊师归旧隐
作者：马祖常
朝代：元
体裁：五言排律

黄石书难遇，青精饭易逢。山中霞尽碧，海上日偏红。旧种三珠树，新裁五粒松。大年能驻景，上药可还童。尘隔悲浮世，仙成剧化工。龙来宁有穴，鹤放更无笼。衣制波纹縠，琴修火爆桐。绿章飞洞府，蕊笈奏神宫。默默龟潜息，憧憧蚁斗聪。鍊形吾体恶，因尔问崆峒。
颍郡
作者：马祖常
朝代：元
体裁：古风

孤城介汝颍，四野尽衍沃。梁楚异风气，沉顿封域错。畇畇坟壤美，宜我稼稻粟。居民尚朴俭，遗邦颇文物。邈哉宋两公，当年擅高躅。至今风月夜，西湖有鸣玉。朅来载淮舟，登高恣游瞩。故老不可闻，声华竟谁续。
题京师山堂
作者：马祖常
朝代：元
体裁：七言律诗

夫君家住五云边，却爱青山近几筵。养得池鱼通凤沼，飞来宫鸟认鸥天。风篁戛玉香飘粉，雨石生苔锦作钱。我亦江东借官舍，烟霞堆里屋三椽。
题仇公度所藏先世家训手泽
作者：马祖常
朝代：元
体裁：五言律诗

斗南人物论，仇氏尔为先。晔晔文华在，绵绵世美传。庭趋元猎较，禄养有圭田。感慕吾亲志，临书泪迸泉。
题刘伯宣挽诗
作者：马祖常
朝代：元
体裁：七言绝句

杨子桥边水正波，蘼芜秋草遍陂陀。江潮日日风波急，似为孤臣赋九歌。
题华严僧筠轩
作者：马祖常
朝代：元
体裁：七言绝句

李涉閒时过竹院，虞郎行处赋筠轩。山中两阁昼含碧，玄鹤飞来印石痕。
题叶氏四爱堂
作者：马祖常
朝代：元
体裁：古风

幽兰有贞性，佳菊有至节。娟娟出水莲，露下玉洗白。杲杲空谷梅，岁晏立冰雪。属爱在君子，畜之以为德。
题吴娃图二首
作者：马祖常
朝代：元

金莲烛下看蛾眉，应是吴王半醉时。一自馆娃宫坏后，仙魂都上落花枝。千两金盘浴小儿，玉钗双堕燕差池。绣窗白日无针线，却笑罗敷不画眉。
题吴娃图二首·其一
作者：马祖常
朝代：元
体裁：七言绝句

金莲烛下看蛾眉，应是吴王半醉时。一自馆娃宫坏后，仙魂都上落花枝。
题吴娃图二首·其二
作者：马祖常
朝代：元
体裁：七言绝句

千两金盘浴小儿，玉钗双堕燕差池。绣窗白日无针线，却笑罗敷不画眉。
题商德符山水图
作者：马祖常
朝代：元
体裁：古风

曹南山君画山水，幅绢咫尺千万里。古木樛枝障雾雨，苍石断裂蹲虎兕。路幽应有仙人室，楼阁恍惚云气入。翰墨黯黯绝丹碧，芙蓉峰高观海日。
题四皓图·其一
作者：马祖常
朝代：元
体裁：五言绝句

不听高皇召，还来太子宫。阿㜷人彘祸，吾恨紫芝翁。
题四皓图·其二
作者：马祖常
朝代：元
体裁：五言绝句

鸿鹄歌虽壮，长门事可忧。高名紫芝客，终不似巢由。
题墨梅
作者：马祖常
朝代：元
体裁：七言绝句

花开不占洛阳春，野店山桥雪月新。岂是岁寒偏偃蹇，还愁金谷坠楼人。
题墨竹
作者：马祖常
朝代：元
体裁：七言绝句

山雨潇潇湿翠旌，云中仙度凤吹笙。苔衣坐满空林石，放鹤归来独自行。
题太白晴碧图
作者：马祖常
朝代：元
体裁：古风

我闻天星之精化为石，况尔柱地名太白。又闻昆崙崆峒天坛禹穴云为衣，何如锦树翠藓错落昭晴碧。山寒日暮虎豹□，彷佛巉嵓雾雨涩。淮南笋鞋今不至，令人□笠歌青壁。
题子昂承旨墨竹
作者：马祖常
朝代：元
体裁：五言绝句

汲涧思连筒，发船思长篙。春雨筼筜孙，会长拂云梢。
题嵓屏隐士
作者：马祖常
朝代：元
体裁：五言绝句

采药缘山去，弹琴傍涧居。隐君多道意，曾得茂陵书。
题左司帖郎中扇头
作者：马祖常
朝代：元
体裁：七言绝句

缥禽閒上海棠枝，彷佛江南二月时。兰署名郎心似水，冰纨底事送凉飔。
题张良卿御史乃翁万户死边诗卷
作者：马祖常
朝代：元
体裁：五言律诗

莫恨将军死，将军死是身。子今簪獬豸，国拟画麒麟。铜柱声名旧，燕然记刻新。丛祠寄江右，百世卫邦人。
题徽政院画壁
作者：马祖常
朝代：元
体裁：七言绝句

脉脉晴光夜砚池，午窗冬暖日光移。画屏十幅丹青古，山水亭台是处宜。
题惠崇画
作者：马祖常
朝代：元

龙门千尺梧桐树，多在石崖悬绝处。上有古巢生凤凰，凤凰台高山水长。吴蚕入茧白云丝，画史落笔光陆离。江天万里莫射雁，春草年年出湖岸。
题惠崇画
作者：马祖常
朝代：元
体裁：古风

龙门千尺梧桐树，多在石崖悬绝处。上有古巢生凤凰，凤凰台高山水长。吴蚕八茧白云丝，画史落笔光陆离。江天万里莫射雁，春草年年出湖岸。
题惠崇画树林
作者：马祖常
朝代：元
体裁：五言排律

下濑生秋响，平林漏曙光。蜀桤阴十亩，闽荔熟千房。不听樵夫伐，无劳匠石伤。灵槎上天汉，全栋架明堂。黯黯云垂幔，霖霖雨湿墙。雁奴呼伴审，鸠妇择栖详。路远逢仙宅，天低近帝乡。春行苔履滑，夕坐笋书香。东绢刀谁剪，西园价尔偿。悬车清渭后，白发洒苍凉。
题扇面
作者：马祖常
朝代：元
体裁：七言绝句

两汀对出寒芦折，一鸟高飞古木疏。无影无声何处雁，莫因菰米寄人书。
题携壶图
作者：马祖常
朝代：元
体裁：七言绝句

席帽遮头过野桥，诗筒酒榼亦萧萧。黔娄吟罢还清渴，欲问先生借一瓢。
题明皇端箭图
作者：马祖常
朝代：元

宁王玉笛吹凤凰，桐花秋露宫昼长。开元天子忽思武，手中金箭照眼光。何物群婢出后房，羽林孤儿射杀将，坐中凛凛无渔阳。
题李仲宾墨竹
作者：马祖常
朝代：元
体裁：七言律诗

石田荦确万琅玕，天乞幽人写素纨。帝里未求吹凤管，溪翁先觅钓鱼竿。玉烟乍合春还煖，书粉初飘露已漙。闻道潞河单舸贱，截篙乐去看江湍。
题柯敬仲乃父手泽
作者：马祖常
朝代：元
体裁：七言绝句

三十昂藏一丈夫，阿翁手泽宛如初。梁园奏赋双枚健，赵括空能读父书。
题柳道传诗卷
作者：马祖常
朝代：元
体裁：七言绝句

九曲珠穿蚁度丝，双环镜透月轮亏。人间自有鹓鸾侣，早奏箫韶见凤仪。
题水仙花图
作者：马祖常
朝代：元
体裁：七言绝句

帝子湘南住白瑶，苔生钗股织龙绡。蕊香金粟谁分剂，閒斗兰苕上翠翘。
题猿圃
作者：马祖常
朝代：元
体裁：五言绝句

江渚无来雁，山樊有宿猿。秋高卢橘熟，巴月树连村。
题王氏楼·其一
作者：马祖常
朝代：元
体裁：五言绝句

岑楼临曲水，小槛背重城。懒慢淮南客，终须掉臂行。
题王氏楼·其二
作者：马祖常
朝代：元
体裁：五言绝句

乳燕穿花去，仓莺拂树来。淮天春又夏，独立意徘徊。
题简天碧画山水
作者：马祖常
朝代：元
体裁：古风

西江隐君简天碧，醉来画水复画石。春山秋树绿更红，木桥野屋横且直。烟云蓊郁风雨交，元气淋漓障犹湿。雪篷夜宿鱼尾舠，晴蓑晓挂牛角帙。岷关巫峡冬气清，猿啼鸟啸天一尺。老来看画眼苦涩，便拟买田溪水侧。脱去赐带系芒履，著书五车刻苔壁。
题米孝廉诗卷
作者：马祖常
朝代：元
体裁：古风

仲子或乃廉，匡章或乃孝。是非相失真，百世每一道。若人古君子，二德夙所乐。风声苟不树，何以达民教。记实有迁固，雄辞蔚文豹。坐可卜传信，高旻丽星皓。
题织锦回文图
作者：马祖常
朝代：元
体裁：古风

桃叶渡江不用楫，织女乌鹊填河白。合欢树下宜男草，草色不及罗裙好。织锦度曲声亦柔，黄龙塞是契丹州。夫君戍归定何日，乐府陈娘歌第一。
题舒真人鹤峰
作者：马祖常
朝代：元
体裁：七言绝句

山中道士索题诗，柿叶千层写好词。不见笼鹅空揖去，此生虽老可临池。
题若容
作者：马祖常
朝代：元
体裁：七言律诗

击剑酣歌白日迷，高情邈邈见天倪。石潭藻舞鱼深泳，花屿春明鸟自啼。架上道书研宇宙，箧中衣带剪虹霓。洞房清昼奁香转，坐听东街马过泥。
题贾氏卷
作者：马祖常
朝代：元
体裁：七言绝句

风树缠悲墟墓哀，野人一日赦蒿莱。雍门不用空弹泪，曾见汉家翁仲来。
题赵承旨枯木竹石图
作者：马祖常
朝代：元
体裁：古风

猗欤太史诸王孙，生绢画出昆崙根。枯槎菌蠢厄野火，淇园秋雨琅玕繁。天寒岁暮碣石馆，囊书日见玄云翻。持向故山茅屋底，倚看屈曲大江奔。
题道友舒贵和扇
作者：马祖常
朝代：元
体裁：七言绝句

吴蚕八茧素丝多，乞与天孙织扇罗。冰雪地清天不暑，月中仙子种桫椤。
题道士山水画
作者：马祖常
朝代：元
体裁：七言律诗

江翻墨沈渍冰丝，白日沉沉暝蔼姿。鹤影照云星度竹，猿声裂石涧流澌。千林雨暗归人急，万里天长去鸟迟。咫尺东南山水国，仙翁曾约种灵芝。
饮田家留题
作者：马祖常
朝代：元
体裁：古风

田家酒初熟，邀予坐篱根。我复不辞饮，喧哗辄倾樽。耳热歌击缶，杂坐忘卑尊。论古似嘲谑，颠倒羲与轩。礼容或稍稍，爱此情义敦。邱原正春意，归路花柳繁。翻翻鸟飞去，悠悠寄情言。
饮酒·其三
作者：马祖常
朝代：元
体裁：古风

祖母九十七，堂上受封恩。小孙初一月，哇哇弧矢门。吾生岂不遂，知足心不烦。在昔田里中，学书不窥园。邻舍或招饮，怒不与之言。矜持称廉隅，过往太守轩。今兹遇明圣，经幄寄讨论。启沃资皇明，古道因以存。时日得赐酒，独酌还厌喧。
饮酒·其五
作者：马祖常
朝代：元
体裁：古风

昔我七世上，养马洮河西。六世徙天山，日月闻鼓鼙。金室狩河表，我祖先群黎。诗书百年泽，濡翼岂梁鹈。尝观汉建国，再世有日磾。后来兴唐臣，胤裔多羌氐。春秋圣人法，诸侯乱冠笄。谷邓不书名，毫发各有稽。吾生赖陶化，孔阶力攀跻。敷文佐时运，烂烂应璧奎。
饮酒·其四
作者：马祖常
朝代：元
体裁：古风

考妣早弃我，得禄不逮亲。幸兹有祖母，九十康彊身。我情终不乐，日思我亲仁。襁抱免水火，少长俾知伦。出入邹鲁俗，用变宿习因。植松在淮山，稼田为齐民。兴念辄涕泣，有酒亦逡巡。
饮酒五首
作者：马祖常
朝代：元

进士当盛明，自谓非时才。狂斐学文字，无圣为我裁。二者俱寡合，终令智士咍。斯旦已阳春，对我聊持杯。祖母在堂上，小孙方稚孩。俯仰见五世，居生岂悠哉。简编有重讹，折衷无权衡。黎庶有重困，救药无持平。昔者贤圣出，屯蹇踬其身。踬身不踬道，龙蛇果能伸。弃置姑饮酒，陶然会天真。万物各遂性，杂沓向我陈。考妣早弃我，得禄不逮亲。幸兹有祖母，九十康强身。我情终不乐，日思我亲仁。襁抱免水火，少长俾知伦。出入邹鲁俗，用变宿习因。植松在淮山，稼田为齐民。兴念辄涕泣，有酒亦逡巡。昔我七世上，养马洮河西。六世徙天山，日日闻鼓鼙。金室狩河表，我祖先群黎。诗书百年泽，濡翼岂梁鹈。尝观汉建国，再世有日磾。后来兴唐臣，胤裔多羌氐。春秋圣人法，诸侯乱冠笄。夷礼即夷之，毫发各有稽。吾生赖陶化，孔阶力攀跻。敷文佐时运，烂烂应璧奎。嗟哉寡谐合，苍发秃不齐。觞至即饮嚼，犹恐逢诃诋。众人以儒进，我不限吏资。入官养交誉，惟恐不合时。含笑作雅咏，遭骂亦诡随。出入践华要，諈诿成其私。积阶渐崇贵，剽猎章句辞。鼓颊说古今，證据称云为。斯世岂可诬，小夫甘自欺。兴言发喟叹，饮者终不知。
饮酒五首·其一
作者：马祖常
朝代：元
体裁：古风

进士当盛明，自谓非时才。狂斐学文字，无圣为我裁。二者俱寡合，终令智士咍。斯旦已阳春，对我聊持杯。祖母在堂上，小孙方稚孩。俯仰见五世，居生岂悠哉。
饮酒五首·其三
作者：马祖常
朝代：元

考妣早弃我，得禄不逮亲。幸兹有祖母，九十康强身。我情终不乐，日思我亲仁。襁抱免水火，少长俾知伦。出入邹鲁俗，用变宿习因。植松在淮山，稼田为齐民。兴念辄涕泣，有酒亦逡巡。
饮酒五首·其二
作者：马祖常
朝代：元
体裁：古风

简编有重讹，折衷无权衡。黎庶有重困，救药无持平。昔者贤圣出，屯蹇踬其身。踬身不踬道，龙蛇果能伸。弃置姑饮酒，陶然会天真。万物各遂性，杂沓向我陈。
饮酒五首·其五
作者：马祖常
朝代：元
体裁：古风

嗟哉寡谐合，苍发秃不齐。觞至即饮嚼，犹恐逢诃诋。众人以儒进，我不限吏资。入官养交誉，惟恐不合时。含笑作雅咏，遭骂亦诡随。出入践华要，諈诿成其私。积阶渐崇贵，剽猎章句辞。鼓颊说古今，證据称云为。斯世岂可诬，小夫甘自欺。兴言发喟叹，饮者终不知。
饮酒五首·其四
作者：马祖常
朝代：元

昔我七世上，养马洮河西。六世徙天山，日日闻鼓鼙。金室狩河表，我祖先群黎。诗书百年泽，濡翼岂梁鹈。尝观汉建国，再世有日磾。后来兴唐臣，胤裔多羌氐。春秋圣人法，诸侯乱冠笄。夷礼即夷之，毫发各有稽。吾生赖陶化，孔阶力攀跻。敷文佐时运，烂烂应璧奎。
马户
作者：马祖常
朝代：元
体裁：五言绝句

日午吹烟起，人家半是农。卖田当保马，无褐过三冬。
驾发
作者：马祖常
朝代：元

紫绣鸾旗不受风，北都驾发日曈昽。九秋宫殿明天外，十部箫韶起仗中。白海水波浮晓绿，赤城花蕊带春红。神皋不用清尘雨，辇路龙沙草藉重。
驾发上京
作者：马祖常
朝代：元

苍龙对阙夹天阍，秋驾凌晨出国门。十里貔貅骑腰袅，一双日月绣旗幡。讲蒐猎较黄羊圈，赐宴恩沾白兽尊。赫奕汉家人物盛，马卿有赋在文园。
驾发上京
作者：马祖常
朝代：元
体裁：七言律诗

苍龙对阙夹天阍，秋驾凌晨出国门。十里貔貅骑騕袅，一双日月绣旗幡。讲蒐猎较黄羊圈，赐宴恩沾白兽尊。赫奕汉家人物盛，马卿有赋在文园。
骊山二首
作者：马祖常
朝代：元

绣岭春来绿树圆，东风吹影入温泉。华清梦断飞尘起，玉雁衔香堕野田。玉女泉边翠藻多，石池涵影媚宫娥。可怜绣岭啼春鸟，犹似梨园弟子歌。
骊山图
作者：马祖常
朝代：元
体裁：七言绝句

万户千门春殿开，温泉花发翠华来。可怜十月无阳节，独见浮波玉雁回。
骏马图
作者：马祖常
朝代：元

天马西来入帝闲，风騣雾鬣驳文班。房星一夜光如水，却怨龙媒万里还。
高彦敬黄州云山图
作者：马祖常
朝代：元
体裁：七言律诗

云山万叠江南岸，江北高楼眺望时。晴霭蔽戏桥过市，夕霏荟蔚树连枝。行人不带遮尘帽，游客尝携注酒卮。我有故园淮水上，竹冈相接到黄陂。
鲡山·其一
作者：马祖常
朝代：元
体裁：七言绝句

绣岭春来绿树圆，东风吹影入温泉。华清梦断飞尘起，玉雁衔香堕野田。
鲡山·其三
作者：马祖常
朝代：元
体裁：七言绝句

华阴道士长松下，留我煎茶看古碑。衣上征尘都莫洗，天风一夜为君吹。
鲡山·其二
作者：马祖常
朝代：元
体裁：七言绝句

玉女泉边翠藻多，石池涵影媚宫娥。可怜绣岭啼春鸟，犹似梨园弟子歌。
鳌峰歌
作者：马祖常
朝代：元
体裁：乐府曲辞

太和絪缊，元气旁礴，两间骈罗品物错。上为列星精，又为孤月魄。天帝司大化，月魄浮晴云，星精陨为山之骨。龟穹兽蹲百状出，剜镂费力鬼工哭。不角五岳形，而注百川窦。禹鼎魑魅禦，周鼓时王狩。西北龙沙域，日浴滦波红。侍臣簪绂光射目，周庐静夜悬櫜弓。乃有珥笔称史氏，丝纶出言待兹记。神鳌施赑负，首载三山至。一寘轩辕台，一沉昆崙河，一寘朔南金峦坡。金峦坡，风日清美芝箭多。前嵓刻丹经，后嵓琢商那。当户圪圪古色碧，紫苔蜗涎字痕湿。春秋法书心匪石，心匪石，太史职。
鸳鸯
作者：马祖常
朝代：元
体裁：七言绝句

比翼鸳鸯金缕衣，沙头双立对晴晖。情知爱此清江水，不向南湖北涧飞。
鹤索诗引颈长鸣戏以荅之
作者：马祖常
朝代：元
体裁：七言绝句

一声清唳九皋秋，竹裂松摇不自由。老衲弹琴来度曲，粼粼沙水枕门流。
鹦鹉联句同王继学赋
作者：马祖常
朝代：元

雕笼居啄桃，袨服仪采绿。南荒孕灵质，西颢发丽曲。颈绶红萦丝，喙棘赪屈玉。蓄慧婉含章，襮彩粲成缛。能言贯珠舌，善舞凌云躅。金眸肖韝隼，珍畜异巢鹄。层塔宝舍利，深杯注醽醁。流丹曙林度，堕翠春洲浴。石镜影毰毸，铜梁步陆续。题赋吾岂能，入贡尔应录。
鹦鹉联句同王继学赋
作者：马祖常
朝代：元
体裁：古风

雕笼居啄桃，袨服仪采绿。南荒孕灵质，西颢发丽曲。颈绶红萦丝，喙棘赪屈玉。蓄慧婉含章，襮彩粲成缛。能言贯珠舌，善舞凌云躅。金眸肖韝隼，珍畜异巢鹄。层塔宝舍利，深杯注醽醁。流丹曙林度，随翠春洲浴。石镜影毰毸，铜梁步陆续。题赋吾岂能，入贡尔应录。
黄河
作者：马祖常
朝代：元

尘海东南下，云山西北高。黄流荡中潏，万里费波涛。
龙眠十六贤图
作者：马祖常
朝代：元
体裁：五言绝句

林下石床方，溪边竹影凉。高人千载意，山水寄馀光。
龙眠画马
作者：马祖常
朝代：元
体裁：七言绝句

海国秋生汉使槎，麝煤谁画濯龙騧。只今圣主如文帝，留待时巡驾鼓车。
龙虎台应制
作者：马祖常
朝代：元

龙虎台高秋意多，翠华来日似鸾坡。天将山海为城堑，人倚云霞作绮罗。周穆故惭《黄竹赋》，汉高空奏《大风歌》。两京巡省非行幸，要使苍生乐至和。
龙门
作者：马祖常
朝代：元

万壑奔流一峡开，君王岁岁御龙来。人间尘土常相隔，天上星辰到此回。草木四时承午日，风云半夜束春雷。自惭曾奏《长门赋》，跋马傍徨念暴鳃。
龙门
作者：马祖常
朝代：元
体裁：七言律诗

万壑奔流一峡开，君王岁岁御龙来。人间尘土常相隔，天上星辰到此回。草木四时承午日，风云半夜束春雷。自惭曾奏《长门赋》，跋马徬徨念暴鳃。
和西湖竹枝词
作者：马稷
朝代：元

与郎别久梦相思，不作西园蝴蝶飞。化作春深鶗鴂鸟，一声声是劝郎归。
题海会寺·其一
作者：马纪
朝代：元
体裁：七言绝句

薄宦萦人敢暂闲，劝农方得到西山。深知不及高僧乐，终日吟哦碧落间。
题海会寺·其二
作者：马纪
朝代：元
体裁：七言绝句

一架荼蘼满寺庭，冬来犹见色青青。门前出水未为胜，须上微岚碧翠亭。
【中吕】喜春来_六艺礼夙兴
作者：马致远
朝代：元

六艺礼夙兴夜寐尊师行，动止浑绝浮浪名，身潜诗礼且陶情。柳溪中，人世小蓬瀛。乐宫商律吕随时奏，散虑焚香理素琴，人和神悦在佳音。不关心，玉漏滴残淋。射古来射席观其德，今向樽前自乐心，醉横壶矢卧蓑阴。且闲身，醒踏月明吟。御昔驰铁骑经燕赵，往复奔腾稳似船，今朝两鬓已成斑。机自参，牛背得身安。书笔尖落纸生云雾，扫出龙蛇惊四筵，蛮书写毕动君颜。酒中仙，一恁醉长安。数盈虚妙自胸中蓄，万事幽传一掌间，不如长醉酒垆边。是非潜，终日乐尧年。
【中吕】粉蝶儿
作者：马致远
朝代：元

寰海清夷，扇祥风太平朝世，赞尧仁洪福天齐。乐时丰，逢岁稔，天开祥瑞，万世皇基，股肱良庙堂之器。【迎仙客】寿星捧玉杯，王母下瑶池，乐声齐众仙来庆喜。六合清，八辅美，九五龙飞，四海升平日。【喜春来】凤凰池暖风光丽，日月袍新扇影低，雕阑玉砌彩云飞，才万里，锦绣簇华夷。【满庭芳】皇封酒美，帘开紫雾，香喷金貌。望枫宸八拜丹墀同，衮龙衣垂抚无为。龙蛇动旌旗影里，燕雀高宫殿风微。道德天地，尧天舜日，看文武两班齐。【尾】祝吾皇万万年，镇家邦万万里。八方齐贺当今帝，稳坐盘龙亢金椅。
【仙吕】赏花时_长江风送客
作者：马致远
朝代：元

长江风送客冯客苏卿先配成，愁杀风流双县令。扑簌簌泪如倾，凄凉愁损，相伴着短檠灯。【幺】愁恨厌厌魂梦惊，两处相思一样情。风送片帆轻，天涯隐隐，船去似驭云行。【赚煞】碧波清，江天静，既解缆如何住程？灭烛掀帘风越紧，转回头又到山城。过沙汀，烟水澄澄，千里洪波良夜永。蛾眉月明，恰才风定，猛抬头观见豫章城。孤馆雨留人鞍马区区山路遥，月暗星稀天欲晓，云气布荒郊。前途店少，仅此避风雹。【幺】客舍骎骎过几朝，雨哨纱窗魂欲消。离故国路途遥。柴门静悄，无意饮香醪。【赚煞】听林间，寒鸦噪，野店江村未晓。风刮得关山叶乱飘，料前村冷落渔樵。闷无聊，心内如烧，昏惨惨孤灯不住挑。浓云渐消，月明斜照，送清香梅绽灞陵桥。掬水月在手古镜当天秋正磨，玉露瀼瀼寒渐多，星斗灿银河。泉澄潦尽，仙桂影婆娑。【幺】不觉楼头二鼓过，慢撒金莲鸣玉珂。离香阁近花科，丫环唤我，渴睡也去来呵。【赚煞】紧相催，闲笃磨，快道与茶茶嬷嬷。宝鉴妆奁准备着，就这月华明乘兴梳裹，喜无那，非是咱风魔，伸玉指盆池内蘸绿波。刚绰起半撮，小梅香也歇和，分明掌上见嫦娥。弄花香满衣丽日迟迟帘影筛，燕子来时花正开。闲绣阁冷妆台，兜鞋信步，后园里遣闷怀。【幺】万紫千红娇弄色，娇态难禁风力摆。时乱点尘埃，见秋千挂起，芳草上层阶。【赚煞】猛观绝，宜簪带，行不顾香泥绿苔。晓露未晞移绣鞋，爱寻香频把身挨。喜盈腮，折得向怀揣，就手内游蜂斗争采，不离人左侧。风流可爱，贴春衫又引得个粉蝶儿来。
【仙吕】青哥儿
作者：马致远
朝代：元

十二月正月春城春宵无价，照星桥火树银花。妙舞清歌最是他，翡翠坡前那人家，鳌山下。二月前村梅花开尽，看东风桃李争春。宝马香车陌上尘，两两三三见游人，清明近。三月风流城南修禊，曲江头丽人天气。红雪飘香翠雾迷，御柳宫花几曾知，春归未。四月东风园林昨暮，被啼莺唤将春去。煮酒青梅尽醉渠，留下西楼美人图，闲情赋。五月榴花葵花争笑，先生醉读《离骚》。卧看风檐燕垒巢，忽听得江津戏兰桡，船儿闹。六月冰壶瑶台天远，逃炎蒸莫要逃禅。约下新秋数日前，闲与仙人醉秋莲，凌波殿。七月梧桐初雕金井，月纤妍人自娉婷。独对青娥翠面屏，闲只管银河问双星，无蹊径。八月铜壶半分更漏，散秋香桂娥将就。天远云归月满楼，这清兴谁教庾江州，能消受。九月前年维舟寒濑，对蓬窗丛菊花开。陈迹犹存戏马台，说道丹阳寄奴来，愁无奈。十月玄冥偷传春信，只多为腊蕊冰痕。山远楼高雪意新，锦帐佳人会温存，添风韵。十一月当年东君生意，在重泉一阳机会。与物无心总不知，律管儿女漫吹灰，闲游戏。十二月隆冬寒严时节，岁功来待将迁谢。爱惜梅花积下雪，分付与东君略添些，丰年也。
【南吕】一枝花_咏庄宗行乐
作者：马致远
朝代：元

咏庄宗行乐
宠教坊荷叶杯，踏金顶莲花爨；常忘了治国心，背记了《谒食酸》。镜新磨无端，把李天下题名儿唤。但传喧声口賴里喘。教得些年小的宫娥都唱，喜春来和风渐暖。
【梁州】听得那静鞭响燋燋聒聒，听得杖鼓鸣恰早喜喜欢欢。近着那独杨宫创盖一座宜春馆。则这是治梨园的周武，掌乐府的齐桓。向三垂岗左右、湖柳坡周遭，则见沙场上白骨漫漫，别人见心似锥剜。那里也石敬瑭前部先锋，周德威行营的总管？那里也二皇兄乐乐停鉴？这社稷则是覆盆硗梁江山，生纽做宋天下，结髦儿是狗家疃，投至刹了朱温、坏了黄巢、占得汴梁、刚得那半载儿忄匆宽。
【隔尾三煞】不肯省刑法、薄税敛、新条款，每每殢酒色、恋徘优，恣淫乱。国政民修心无叛，可惜英君十三，上石门寺里保驾，朱节儿镇谋十五载，朝属梁，暮属晋，刚挣揣得个散令伶官。
【二】内藏院本三千段，抹上搽炭数百般，愿求在坐一席欢。天子龙袍扇面儿也待团圞，贯金线细沿伴。它那里颤颤巍巍带着一顶爨巾，知它是何代衣冠。
【尾】迟和疾内藏库内无了歪镘；早晚，尚书省散了些火伴。守下次的官家等交搀，做杂剧那院酸，拴些艳段。我则怕长朝殿里勾栏儿做不满。
【南吕】一枝花_惜春夺残造
作者：马致远
朝代：元

惜春夺残造化功，占断繁华富，芳名喧上苑，和气满皇都。论春秀谁如，一任教浪蕊闲花坞。正是断人肠三月初，本待学煮海张生，生扭做游春杜甫。【梁州】齐臻臻珠围翠绕，冷清清绿暗红疏，但合眼梦里寻春去。春光堪画，春景堪图，春心狂荡，春梦何如？消春愁不曾两叶眉舒，殢春娇一点心酥。感春情来来往往蜂媒，动春意哀哀怨怨杜宇，乱春心乔乔怯怯莺雏。春光，怎如？绿窗犹唱留春住，怎肯把春负？长要春风醉后扶，春梦似华胥。【隔尾】休耽阁一天柳絮如绵舞，满地残花似锦铺，九十日春光等闲赠。云窗月户，狂风聚雨，休没乱杀东君做不得主。
【南吕】四块玉_叹世两鬓皤
作者：马致远
朝代：元

叹世两鬓皤，中年过，图甚区区苦张罗？人间庞辱都参破。种春风二顷田，远红尘千丈波动，倒大来闲快活。子孝顺，妻贤惠，使碎心机为他谁？到头来难免无常日。争名利，夺富贵，都是痴。带野花，携村酒，烦恼如何到心头。谁能跃马常食肉？二顷田，一具牛，饱后休。佐国心，拿云手，命里无时莫刚求。随时过遣休生受。几叶绵，一片绸，暖后休。带月行，披星走，孤馆寒食故乡秋。妻儿胖了咱消瘦。枕上忧，马上愁，死后休。白玉堆，黄金垛，一日无常果如何？良辰媚景休空过。琉璃钟琥珀浓，细腰舞皓齿歌，倒大来闲快活。风内灯，石中火，从结灵胎便南柯，福田休种儿孙祸。结三生清净缘，住一区安乐窝，到大来闲快活。月满轮，花成朵，信马携仆到鸣珂，选一间岩嵌房儿坐，浅斟着金曲卮，低讴着白雪歌，倒大来闲快活。甑有尘，门无锁，人海从教斗张罗。共诗朋闲访相酬和，尽场儿吃闷酒，即席间发淡科，倒大来闲快活。
【南吕】四块玉_天台路采药
作者：马致远
朝代：元

天台路采药童，乘鸾客，怨感刘郎下天台。春风再到人何在？桃花又不见开。命薄的穷秀才，谁教你回去来！紫芝路雁北飞，人北望，抛闪煞明妃也汉君王。小单于把盏呀剌剌唱。青草畔有收酪牛，黑河边有扇尾羊，他只是思故乡。浔阳江送客时，秋江冷，商女琵琶断肠声。可知道司马和愁听。月又明，酒又酲，客乍醒。马嵬坡睡海棠，春将晚，恨不得明皇掌中看。《霓裳》便是中原患。不因这玉环，引起那禄山，怎知蜀道难！凤凰坡百尺台，堆黄壤，弄玉吹箫送萧郎。送萧郎共上青霄上。到如今国已亡，想当初事可伤，再几时有凤凰？蓝桥驿玉杵闲，玄霜尽，何敢蓝桥望行云？裴航自有神仙分。原是个窃玉人，做了个赏月人，成就了折桂人。洞庭湖画不成，西施女，他本倾城却倾吴。高哉范蠡乘舟去。那里是泛五湖？若纶竿不钓鱼，便索他学楚大夫。临邛市美貌才，名家子，自驾着个私奔坐车儿。汉相如便做文章士。爱他那一操儿琴，共他那两句儿诗，也有改嫁时。巫山庙暮雨迎，朝云送，暮雨朝云去无踪。襄王谩说阳台梦。云来也是空，雨来也是空，怎捱十二峰。海神庙彩扇歌，青楼饮，自是知音惜知音。桂英你怨王魁甚？但见一个傅粉郎，早救了买笑金，知他是谁负心？
【南吕】四块玉_恬退绿鬓衰
作者：马致远
朝代：元

恬退绿鬓衰，朱颜改，羞把尘容画麟台，故园风景依然在。三顷田，五亩宅，归去来。绿水边，青山侧，二顷良田一区宅，闲身跳出红尘外。紫蟹肥，黄菊开，归去来。翠竹边，青松侧，竹影松声两茅斋，太平幸得闲身在。三径修，五柳栽，归去来。酒旋沽，鱼新买，满眼云山画图开，清风明月还诗债。本是个懒散人，又无甚经济才，归去来。
【南吕】金字经_絮飞飘白雪
作者：马致远
朝代：元

絮飞飘白雪，鲊香荷叶风，且向江头作钓翁。穷，男儿未济中，风波梦，一场幻化中。担头担明月，斧磨石上苔，且做樵夫隐去来。柴，买臣安在哉？空岩外，老了栋梁材。夜来西风里，九天鵰鄂飞，困煞中原一布衣。悲，故人知未知？登楼意，恨无上天梯。